qundao/data-zh-poetry huggingface dataset:
游兰亭觅王右军辈四十君流觞处一首
作者：黄省曾
朝代：明

晋家上巳修禊筵，高会兰亭曲水边。流觞取醉惜红日，四十一公情快然。长湖高岭各游目，寄傲林丘成好篇。当时俯仰巳陈迹，一日潇洒今千年。镜湖五月开紫莲，寻幽独扣清风舷。泠泠万籁吹远天，青山碧水争蜿蜒。云中飞盖弄芳霭，柳下携壶坐绿烟。行行披草拂残碣，寂寂看花怀昔贤。石桥东跨古流水，酌之聊以怡心颜。归来明月待兰渚，照我知章酣醉眠。
游句曲山最幽处一首
作者：黄省曾
朝代：明

松柏入灵地，飘飘思玉容。登山日气满，花云知几重。道人抱灵鼓，仙谣岩上逢。愿言采瑶草，此处求高踪。
游槜李城赞
作者：黄省曾
朝代：明

禹枝稷裔，密为邻奠。王泽替夷，师革乃擅。宗隳七七，霸成一战。往业俱销，遗墟慨见。
游泰伯古墟赞
作者：黄省曾
朝代：明

遐哉泰伯，夙景高风。遗兹德壤，焕表圣踪。萧森祝宇，千秋所崇。于焉稽首，徘徊像容。
游驸马山庄一首
作者：黄省曾
朝代：明

贵主辟灵扉，黄村倚翠微。星榆当子牖，天柳拂孙矶。仙犬迎花吠，金樽款客挥。碧台明月里，常度凤笙飞。
湖上二首
作者：黄省曾
朝代：明

高人开宅白云中，锦浪桃花有棹通。好月为留清夜色，直将春水拟明空。艳柳芳湖袅绿烟，春流长映白云天。鸳鸯鸂鶒催清泛，宛似乘槎北斗边。
湖上二首·其一
作者：黄省曾
朝代：明

高人开宅白云中，锦浪桃花有棹通。好月为留清夜色，直将春水拟明空。
湖上二首·其二
作者：黄省曾
朝代：明

艳柳芳湖袅绿烟，春流长映白云天。鸳鸯鸂鶒催清泛，宛似乘槎北斗边。
溧水步至观堂假宿一首
作者：黄省曾
朝代：明

秋水理归棹，徒行向溧阳。林愁红日尽，山苦白云长。客影随他骑，乡心过野芳。喜看村馆近，聊得举孤觞。
溧阳旧县桥转至深溪一首
作者：黄省曾
朝代：明

旧县久沦没，孤桥仍倚波。林坰罢城郭，洲岛接藤萝。静下仙人鹤，閒浮道士鹅。清溪深百尺，浩渺一舟过。
灵岩山寺一首
作者：黄省曾
朝代：明

古峤空烟暮，前宫蔓草秋。山看吴国尽，湖睇楚门周。金沙销佛劫，玉殿罢王游。讵识登临里，犹深麋鹿愁。
灵隐寺一首
作者：黄省曾
朝代：明

一殿临飞岛，诸禅丽拥山。层层琴咽水，处处碧成关。昃景迟春眺，屯云待客攀。美人馀岁月，信宿不知还。
灵隐观
作者：黄省曾
朝代：明
体裁：古风

门偏绕青山，地远迂朝鞚。水明花对开，天寒磬孤送。遐瞻极宫阙，清游命虬凤。手把芙蓉枝，逍遥发玄讽。
烛咏一首
作者：黄省曾
朝代：明

藻景敛空晖，雕擎然九微。枝骈当夕寝，花丽合欢帏。光以夜珠并，照将宵月希。若教离席秉，清泪亦沾衣。
煮七宝泉
作者：黄省曾
朝代：明
体裁：古风

玉音丁丁竹外闻，璿渊青空出树根。脂光栗栗寒辟尘，冰壶越宿长无痕。碧山无鸡犬，车马不到村。支公三昧火，自闭桑下门。东风细落岩畔花，煎声忽转羊肠车。建州紫磁金叵罗，钱塘新拣龙井茶，琼液津津流齿牙。相如有文渴，陆羽无宦情。相逢开士家，七碗同日倾。茶炉若过铜坑去，石上长罂仔细盛。
燕
作者：黄省曾
朝代：明
体裁：五言律诗

何事今年早，江乡雪未乾。拂衣怜草短，穿幕避春寒。世苦谋家切，禽犹择主难。含桃有新粉，衔絮绕檐端。
牡丹赠漠庵师古启宏居道
作者：黄省曾
朝代：明
体裁：七言律诗

葱巃佳气巧回环，谁设南山对北山。珍鸟惊飞天镜里，紫霞深贮翠屏间。露凝新粉香殊艳，风促游丝断又还。弟侄翩翩联几杖，看花无损老来閒。
独处愁一首
作者：黄省曾
朝代：明

美女嗟有行，高族而奉嫔。光承庆云覆，惠沾君子春。葛藟托樛木，蔓延寄微身。重施惧薄德，履冰若无垠。女史川流训，义方宪其身。蒸尝奉秋冬，洒扫执昏晨。运命值奇薄，天不悔灾迍。蕙阁忽捐背，荣华丧良人。素帱释玄帐，苫席易锦茵。行哭口呜咽，况览箑与巾。惨悴含蛾眉，提抱孤孩亲。引忍停弱子，低回竟谁陈。神宇凝残烟，灵衣栖游尘。暧暧空闺暮，杳杳日西湮。敛翼鸡登栖，散飞雀归楹。彷佛目畴昔，倾耳追平生。安厝飞旐往，星驾龙輀征。逶迤轮按轨，局顾马悲鸣。形影晞几筵，魂爽驰丘茔。长夜何悠悠，梦思通精诚。寒宵目炯炯，流枕涕交横。儡儡红颜悴，素镜见之惊。屡怀黄泉游，暂存空床形。肃清奉虚坐，独言听孤声。逝者日以远，四时不言行。桃李初辞芳，菡萏忽浮英。秋风萧萧至，振条松桂林。共姜蹈明誓，柏舟咏清吟。茫然沧海波，尔愁不足深。
独漉篇
作者：黄省曾
朝代：明

独漉独漉，灵沼昆明。灵沼尚可，昆明悲我。戈船浮南，楼船在北。凤盖缤纷，华旗照烛。石鲸峨峨，扬鬣奋首。雷雨满盈，常自鸣吼。云留不归，风来自香。牵牛织女，白日相望。清凉之殿，中夏含霜。氍毹规室，沈吟孔光。千门万户，皆巳禾黍。玉树青葱，独在黄土。
玄武门观市一首
作者：黄省曾
朝代：明

显敞遵彤陛，氤氲度紫房。懋迁荆璧丽，孳货彩文光。玉貌红章使，金钱绮服郎。为求人世宝，因向九天张。
玉泉寺一首
作者：黄省曾
朝代：明
体裁：五言律诗

散趾遵萝径，张筵俯玉津。来凭仙石濑，暂洗客车尘。灵鸟如听法，文鱼不避人。吾侪行禊所，奚减洛川滨。
玉泉寺一首
作者：黄省曾
朝代：明

散趾遵萝径，张筵俯玉津。来凭仙石濑，暂洗客车尘。灵鸟如听法，文鱼不避人。吾侪行褉所，奚减洛川滨。
王仪部钦佩寄历日
作者：黄省曾
朝代：明
体裁：五言律诗

又见王正月，春官是故人。东风钟吕变，四海政刑新。驿使江枫远，缄书雪案亲。玉梅花正吐，为拂素冠尘。
王子官舍芙蓉
作者：黄省曾
朝代：明
体裁：古风

凉飙散溽暑，嘉木荏苒明。芙蓉负奇丽，秋晚发江城。凌柯濯繁露，回房面朝荣。遥连禁苑香，迥占宫署清。霞冠高英动，风褰低箔横。羽卮竞苔砌，绮席包丹楹。西园魏帝咏，东府时彦赓。景落客不发，玉貌转相迎。
王履约遗江鲚海蛤
作者：黄省曾
朝代：明
体裁：五言律诗

东风动沙苑，海蛤带春潮。驿路梅先发，江城雪半消。天寒茅屋小，日暮尺书遥。传语嘉鱼使，因君涤旧瓢。
王维祯大行使至有感
作者：黄省曾
朝代：明
体裁：七言绝句

绿草如烟柳叶长，劳劳亭外送人忙。春深不见王乔履，空听流莺步苑墙。
玛瑙山居一首
作者：黄省曾
朝代：明

崖半标精舍，春中止佛扉。楼交灵霭气，竹洒夕阳辉。丹井今言绿，仙凫昔道飞。游衿随挈榼，于此澹忘归。
理棹虞川一首
作者：黄省曾
朝代：明

林候转秋光，云阴喜乍凉。遥持故人意，还觅旧游乡。秀野弥山绿，流川接海长。预欢遵躅胜，不觉酩清觞。
琼花观一首
作者：黄省曾
朝代：明

宛转云郊步，探芳问福庭。凤台非旧树，龙箧閟残经。安得丹如日，虚惭鬓巳星。紫烟乘鹤者，为我接霞軿。
瓜州乡思一首
作者：黄省曾
朝代：明

平生未远别，远别倍言愁。北路同春入，南心并水□。寓书瓜步马，积梦广陵舟。愿借东飞翼，归传少妇栖。
瓦屋山歌赠高公次一首
作者：黄省曾
朝代：明

通平辞会稽，远栖峨嵋月。攀践谒天皇，授之五符诀。丹成饵龙虎，玉霄度年劫。道陵鹤鸣中，服气冠芙蓉。精诚感孝子，皓发来相逢。秘录炼光景，欻起云台峰。自古餐霞人，寄迹在云岛。仙令左绵彦，窥探紫书早。蜉蝣视尘世，轩圭一何小。少登五凤楼，双凫下长洲。横琴啸白日，把酒思丹丘。抗怀无心云，对客如虚舟。洒然厌嚣諠，选胜求瓦屋。万里青天西，清虚隔人俗。珠树浮层阿，瑶芝蔼深谷。于此搆金房，命侣营河车。萝窗桃李枝，春风易成花。它时遵三山，谈笑随洪崖。伊余隐吴门，素心本同调。待游五岳馀，即泛瞿塘棹。愿结蓬海盟，携手瀛洲道。
由南湖发寻景德精舍经槜李下一首
作者：黄省曾
朝代：明

朗觌始湖介，任览迨灵宇。解婴极玄讨，缓策谢尘伍。新景既皓接，初云亦幽取。照物均遣縳，临芳尽增抚。去国感人与，遵林惬教父。代情欢若挥，理抱戚如吐。霞篁迹吴旧，烟莽咨越古。往图昡今陟，空文寓前谱。涓名俗所矜，徂运畴讵数。嗤彼高骋徒，危累何自苦。
由段家堤步至孤山上一首
作者：黄省曾
朝代：明

少有岩壑性，翘旌不可移。心骇云台宅，愿逸霞林居。晨兴咏薖轴，春赏下招提。凌湖散幽趾，属岛登青梯。今栽非昔萼，新宫仍往基。峙澜出中浩，列嶂环众奇。萧榛恻墟陇，高尚企襟期。玄阴错澄流，朱纬杂芳吹。龙盘天海惬，凤谢罻罗宜。景尔徵士踪，写唱感踟蹰。
甲夜望弦
作者：黄省曾
朝代：明
体裁：五言律诗

青山抱陵阙，畴野绿芊绵。落日馀辉烈，明河素景悬。清尊候皓魄，甲夜想初弦。江馆疏帘幕，更深萤细穿。
甲申春正月嫁女感述一首
作者：黄省曾
朝代：明

弱息待良耦，及笄归丈夫。早能闲内则，今已习刘图。祗益春愁阔，将令老眼孤。婚期渐来逼，难割凤凰雏。
界首乘夕进帆高邮一首
作者：黄省曾
朝代：明

西月坠长波，宵风利涉多。川光涵暝树，帆影直明河。牛斗初同野，劳欢不异歌。旅灯眠复起，时问路如何。
留城怀古一首
作者：黄省曾
朝代：明

帝师怀宝剑，此地遇高皇。绿草封侯土，华芝辟谷方。算成秦楚灭，谋罢鬼神藏。尚有留城月，千年属子房。
病中荅徐繗一首
作者：黄省曾
朝代：明

总角嗜雕虫，经藻粲敷研。揽笔以为常，无时不兴篇。遐衷在不朽，达士岂其然。天地有终极，斯文宁永传。意气苟足寄，枝词徒纠缠。华英损根底，羽美骨无坚。寥寥酒德颂，亦亮平生贤。无言景仲尼，揽意游太玄。
病体畏寒仲夏之月纩衣未舍一雨初霁欣然就曝檐下时逢饥岁百忧入怀俯仰候物率尔咏言四首
作者：黄省曾
朝代：明

时雨暧初霁，中园交飞鸟。蝴蝶相参差，翩翩满芳草。万物各有适，予无好怀抱。哀疚缠绵之，肤颜成瘠稿。炎天尚挟纩，就日若冬燠。同龄多绿发，殷忧独先老。枕榻违欢悰，时一弄文藻。前路非我萦，蔬糜聊自保。人生皆有化，在昔固皆然。此形本所无，安得冀常坚。览彼架上书，陈久古圣贤。不复睹其人，千载把遗编。内有膏梁子，声迹俱寥然。嗟我苦节士，饥劬想当年。有道不获申，无由扣苍天。赖此不朽名，可以慰黄泉。鹏鹪虽殊分，所飨各有涯。天道无凉厚，人事自盈虚。盗蹠宜满堂，曾颜宁得馀。匪彼金钱子，是乃圣贤儒。结发罗缃典，咏览孔氏书。岂惟玩英华，寔以咏其腴。富贵如浮云，雅抱在宣尼。饥寒岂不畏，所志良有殊。居贫展不易，绝粮诚苦辛。陶生困浔阳，孔子饥在陈。丰年恒无岁，况复遘灾迍。生民茹青草，予犹涸水鳞。茫茫行路者，谁可托交亲。举口欲告之，诵言竟回逡。君子有周急，此义久不申。藜藿犹可采，且以给昏晨。
病体畏寒仲夏之月纩衣未舍一雨初霁欣然就曝檐下时逢饥岁百忧入怀俯仰候物率尔咏言四首·其一
作者：黄省曾
朝代：明

时雨暧初霁，中园交飞鸟。蝴蝶相参差，翩翩满芳草。万物各有适，予无好怀抱。哀疚缠绵之，肤颜成瘠稿。炎天尚挟纩，就日若冬燠。同龄多绿发，殷忧独先老。枕榻违欢悰，时一弄文藻。前路非我萦，蔬糜聊自保。
病体畏寒仲夏之月纩衣未舍一雨初霁欣然就曝檐下时逢饥岁百忧入怀俯仰候物率尔咏言四首·其三
作者：黄省曾
朝代：明

鹏鹪虽殊分，所飨各有涯。天道无凉厚，人事自盈虚。盗蹠宜满堂，曾颜宁得馀。匪彼金钱子，是乃圣贤儒。结发罗缃典，咏览孔氏书。岂惟玩英华，寔以咏其腴。富贵如浮云，雅抱在宣尼。饥寒岂不畏，所志良有殊。
病体畏寒仲夏之月纩衣未舍一雨初霁欣然就曝檐下时逢饥岁百忧入怀俯仰候物率尔咏言四首·其二
作者：黄省曾
朝代：明

人生皆有化，在昔固皆然。此形本所无，安得冀常坚。览彼架上书，陈久古圣贤。不复睹其人，千载把遗编。内有膏梁子，声迹俱寥然。嗟我苦节士，饥劬想当年。有道不获申，无由扣苍天。赖此不朽名，可以慰黄泉。
病体畏寒仲夏之月纩衣未舍一雨初霁欣然就曝檐下时逢饥岁百忧入怀俯仰候物率尔咏言四首·其四
作者：黄省曾
朝代：明

居贫展不易，绝粮诚苦辛。陶生困浔阳，孔子饥在陈。丰年恒无岁，况复遘灾迍。生民茹青草，予犹涸水鳞。茫茫行路者，谁可托交亲。举口欲告之，诵言竟回逡。君子有周急，此义久不申。藜藿犹可采，且以给昏晨。
癸夜大圆发华
作者：黄省曾
朝代：明
体裁：五言律诗

过雨兰林爽，天边玉镜高。珠光流宝树，星海灿金桃。楼管悲秦史，江弦托楚骚。夜深清不寐，倚槛听铜刀。
癸巳三月十六日终南道士李君过论仙旨甲午此日范山人以服食书至一首
作者：黄省曾
朝代：明

去辰逢羽客，今日剖丹书。两岁皆祥及，三春有庆馀。意芳寻玉草，心辔总霞车。揽此松乔思，仙谣一步虚。
登何山采药一首
作者：黄省曾
朝代：明

漾舟清川西，江气巳寒慄。四时不迟徐，碧汉挂短日。烟岭盘玉空，霞文秘紫室。手掇薜荔葩，筐贮枸杞实。随云转高虚，攀萝折丛密。幼希初平踪，早得羡门术。却鄙人间荣，转觉方外逸。
登南山最高处一首
作者：黄省曾
朝代：明

春首穷登顿，湖上积昏晓。扶夙已清盥，月暮犹邃讨。搜远铺览独，选新鹜踪少。披张川岛杂，约束都聚小。天中飙撼阔，舄下云践绕。众喧瞥遗世，孤响惟纳鸟。伯阳文昔把，王乔御兹矫。亮欲图坚永，庶当究灰槁。
登天池山一首
作者：黄省曾
朝代：明

芳序携觞榼，名山洽胜游。鹳巢加翠岫，龙象隐金楼。眺得尘劳解，来思坐卧留。平生采芝意，愧我未能酬。
登尧峰山寺一首
作者：黄省曾
朝代：明

拂霄陟尧峰，缘崖兴何逸。辉辉翠微上，犹悬尧时日。湖上七十峰，朝与云相出。逍遥古松下，游行趣非一。原中阴色殊，潭间鸟飞疾。天籁流梵空，香气暧僧室。忽生税驾心，顿使殷忧失。
登李白酒楼一首
作者：黄省曾
朝代：明

浮云引客思，为我西南流。酒楼春风生，逝者中泉游。今朝绿蚁杯，不到黄狐丘。当年若弗饮，白发徒生愁。我携鹦鹉来，笑无高阳俦。凤鸟不衔图，皇皇栖孔丘。且吟王乔篇，寄与瀛台洲。
登来青轩一首
作者：黄省曾
朝代：明

峻阁标灵嶂，盘回翠岫连。佛香云和袅，天烛斗齐然。万色虽看界，诸空悉露禅。道林调白马，于此业青莲。
登清凉山一首
作者：黄省曾
朝代：明

古刹石城里，逶迤丹磴攀。殿悬秋霭树，江吐夕阳山。法食供游馔，林杯悦旅颜。无劳支遁马，碧草步人还。
登茅山同仲兄作一首
作者：黄省曾
朝代：明

山椒丽飞殿，遥望际天涯。不见龙镳客，空看洞口花。衰颜怜日月，大劫小河沙。日暮征车歇，衔杯羽士家。
登见海亭一首
作者：黄省曾
朝代：明

孤亭标紫汉，高眺俯苍茫。绿雨残空色，黄尘阔海光。山微疑瞩岛，树远恍看桑。挂席须明发，波臣酹一觞。
登达观亭一首
作者：黄省曾
朝代：明

绝嶂危亭搆，言登四烛开。村畴千拱带，邑水七盘回。云气将山至，秋光挈海来。况看壶峤迩，应可问银台。
登金刚宝座一首
作者：黄省曾
朝代：明

金座参差表，言开中印图。五区空界出，千劫帝轮扶。籁入层铃度，云含众象敷。凤城归路晚，偏系客心孤。
白公堤送别一首
作者：黄省曾
朝代：明

白公堤边绿杨树，北上行舟攀此去。拂送征人每不还，摇斜红日留难驻。千古悲歌散紫云，片时帆影迷江雾。莫向河梁怆别离，人生总是浮萍聚。
白发一首
作者：黄省曾
朝代：明

鬓以从衰白，年华荏苒过。旧知愁畔长，今信客中多。青镜翻销绿，芳春不上和。唯馀壮心在，看剑意如何。
白头吟
作者：黄省曾
朝代：明

鸳鸯本匹鸟，双双忽离阻。一泳西河一泛东，浦西河水自西东。浦水自东安得合，二流俱赴沧海中。水合亦有时，鸳鸯会有期。面皱齿当堕，白头忽来兹。白头虽可悲，壮士心未已。老马知穷途，棘叟佐周理。明星何历历，宝剑何绣涩。展烛陈华觞，聊以永今夕。
白礼部方驻吴门建平宗君适至相携泛眺各贻我诗赋荅一首
作者：黄省曾
朝代：明

仙郎新下建章宫，楚客俄来吴苑中。堤柳似牵征舸绿，江桃若喜会樽红。朋情不以青云变，吟眺能于绮日同。难见易分浮世迹，令人欢里惜飞蓬。
白鸠篇
作者：黄省曾
朝代：明

白鸠翩翩，飞集君前。匪乐君土，实怀君贤。振我素羽，抚我霜毫。为尔呈瑞，麟俦凤曹。白鸠一归，百鸟皆随。孔翠争翔，鸿鹄群飞。周旋不去，台榭生辉。回弄灵沼，游绕昆池。白鸠致词，主人听之。君恩不终，我当别离。舍尔彤墀，返我蓬壶。自有青鸟，均舞同歌。君无白鸠，形单影孤。波翻海扬，天云自徂。
皇戚邵子招饮西山二首
作者：黄省曾
朝代：明

皇宇戒金方，崇云眺路长。名花看客艳，芳草度车香。缥酒王孙送，青琴游子将。诸天开晃朗，留与奏春觞。藻景凤城隈，迢遥引翠台。朱轮随径歇，芳宴逐林开。天酒椒宫下，文鱼禁籞来。戚侯多意气，一霁野人怀。
皇戚邵子招饮西山二首·其一
作者：黄省曾
朝代：明

皇宇戒金方，崇云眺路长。名花看客艳，芳草度车香。缥酒王孙送，青琴游子将。诸天开晃朗，留与奏春觞。
皇戚邵子招饮西山二首·其二
作者：黄省曾
朝代：明

藻景凤城隈，迢遥引翠台。朱轮随径歇，芳宴逐林开。天酒椒宫下，文鱼禁籞来。戚侯多意气，一霁野人怀。
盛子携酒城中为宴一首
作者：黄省曾
朝代：明

中丘无俗鞅，多尔问荒涂。海岳人孤蹈，蓬蒿宅半芜。诗唯百一就，酒乃十千沽。月代东城客，西飞送夕舻。
相思行
作者：黄省曾
朝代：明
体裁：古风

相逢何日短，相别何日长。梦见不得亲，恍惚生凄凉。香囊旧绾同心结，玉匣曾留明月珰。明月照绣房，香囊系肘后。当时长生酒，年年同君寿。天地本无变，人心不逮旧。秋风吹落琼瑶花，锦衾岁岁遗天涯。寄书日费三青鸟，候望虚乘白鼻騧。金铺夜夜鸣，彩云朝朝起。忽上南山巅，还凭北窗几。潇湘虽渺茫，只隔一江水。东园连理木，同枯复同绿。西园比翼鸟，同飞复同宿。同飞同宿物长情，却怪人生离别轻。
相逢何匆匆行一首
作者：黄省曾
朝代：明

相逢何匆匆，相别何草草。鸳鸯何？？，分飞懊愁恼。酌酒叙别言，言别不能住。两情方绸缪，何当舍我去。牵衣向君言，君心何太忍。晨鸡且勿鸣，斯须共裯枕。北斗光阑干，车马已在门。送子一二步，庶展千万心。玉泪不敢挥，含悽向郎语。中途慎加餐，慎勿洮神虑。今日送君去，明日愿君来。愿来君不来，贱妾当何依。维天不有雁，维川不有鱼。慰妾长相忆，望子尺素书。
相逢何匆匆行一首
作者：黄省曾
朝代：明
体裁：古风

相逢何匆匆，相别何草草。鸳鸯何��，分飞懊愁恼。酌酒叙别言，言别不能住。两情方绸缪，何当舍我去。牵衣向君言，君心何太忍。晨鸡且勿鸣，斯须共裯枕。北斗光阑干，车马已在门。送子一二步，庶展千万心。玉泪不敢挥，含悽向郎语。中途慎加餐，慎勿洮神虑。今日送君去，明日愿君来。愿来君不来，贱妾当何依。维天不有雁，维川不有鱼。慰妾长相忆，望子尺素书。
真叔馆话彭子孔嘉
作者：黄省曾
朝代：明
体裁：古风

春宵递长烛，华馆集俊英。馨香盈尔怀，文采相轧倾。褑衿念先子，弹剑多悲声。踪奇敢卜程，物异遭屡惊。雨鸣当床竹，绿水波前楹。停车待明发，卮酒未输情。粲矣千金袭，提携勿自轻。
眺初阳台从妙智院北探紫云洞一首
作者：黄省曾
朝代：明

登登俛阳台，暧暧觏羲烛。停尔绝仞巅，娱我芳春目。蓬溪觅宛转，皎镜眺回复。抗策凌烟虹，披薆扣扃屋。岩梅皓冬素，山篁团故绿。敞窗迎远心，缅阁寄孤躅。玲珑投廓洞，峭崿下空曲。法馆展虚缀，逖览皆妙属。讨颜伫兹开，赏心于此足。？豁宜考槃，期当寓清筑。
眺初阳台从妙智院北探紫云洞一首
作者：黄省曾
朝代：明
体裁：古风

登登俛阳台，暧暧觏羲烛。停尔绝仞巅，娱我芳春目。蓬溪觅宛转，皎镜眺回复。抗策凌烟虹，披薆扣扃屋。岩梅皓冬素，山篁团故绿。敞窗迎远心，缅阁寄孤躅。玲珑投廓洞，峭崿下空曲。法馆展虚缀，逖览皆妙属。讨颜伫兹开，赏心于此足。�豁宜考槃，期当寓清筑。
石上菖蒲一首
作者：黄省曾
朝代：明

金庭昔开夏禹册，闻道仙蒲有灵液。移取苍梧九节英，种向青山一拳石。嵩高真人掇紫花，黄精丹桂不足誇。吾将采服驻颜色，去驾青龙羽盖车。
石林一首
作者：黄省曾
朝代：明

古石碧槎枒，仙坛隐士家。洞春云是叶，岁暮雪为花。
石湖伤王履吉一首
作者：黄省曾
朝代：明

欢境悽怀动，新林逝客栽。嵇庭仍茂竹，张宅半荒苔。湖忆临杯绿，花疑作赋开。酒船今寂寞，不复子云来。
石湖歌一首
作者：黄省曾
朝代：明

五湖苍波南际天，红沾紫峤相联绵。秋风八月动浮棹，欲向银河求尔骞。吴姬三两踏香路，国色名花夺人顾。芳草空留西子心，啼螀忽响文君墓。人生百岁俄顷间，休临绿水矜朱颜。君不见去年此地如云女，一逐东流去不还。
石湖歌一首
作者：黄省曾
朝代：明

凉日有佳兴，花江携小舟。邈然越来溪，远映青山流。吴天尽染紫霞色，五湖浩弄苍烟秋。西施一日綵云散，芙蓉千载馀荒丘。繁华转眼何足言，人生适意须当年。金樽揽取洞庭月，绿琴静鼓高山弦。从来一两谢公屐，常在幽林大壑前。
碧峰寺
作者：黄省曾
朝代：明
体裁：五言律诗

东林金磬远，西寺碧峰深。秋净宜松影，天晴喜涧音。空山有莲社，静室卧朝簪。海鹤悠悠起，知余云外心。
祗园寺
作者：黄省曾
朝代：明
体裁：五言律诗

空门静云水，古木亦萧森。钟鼎丹砂厚，碑文绿字深。溪光动灵籁，野旷飒秋阴。放棹过潮去，青天叠翠岑。
祝京兆草书歌一首
作者：黄省曾
朝代：明

枝山草书天下无，妙洒岂特雄三吴。群萌万象出毫下，运肘便觉风云俱。□持浪转信神动，筋回墨纵皆春敷。分明造化宰君手，左攒右剪形形殊。天愁鬼哭不宁岁，鸾惊龙骇谁争驱。迩来南海作仙今，观涛历险笔逾圣。奇文豪咏兼称之，处处江山好挥映。余也飘飘紫台客，向长五岳将浮屐。多君惠我远游篇，得展萝窗喜魂魄。呜呼羲之眼前人不识，笑杀千金买遗绩。
祥公话天目山
作者：黄省曾
朝代：明
体裁：古风

山僧荷衲眉滴青，苍藤卓地铅作声。芒鞋踏遍天边山，白云担出人间轻。自言寻师一百日，月磴霄梯尽历越。路穷不闻啼鸟声，侧身曾穿虎豹窟。天目高山何处起，脚绕临安五百里。诸天钟磬虚无中，秋霞冬雪迷禅宫。朝箱忽自渊底来，夜灯却在空中红。风高六月冰不解，胡孙啾啾崖谷晦。春无桃李秋无菊，惟见天花发光彩。我思越中多异峰，拟折天姥青芙蓉。钱塘隘海天目耸，闻渠一话心憧憧。他年借得飞龙杖，还觅支公飧雪松。
祭酒陈公遗井一首
作者：黄省曾
朝代：明

凿井百年馀，今为葛稚居。庭花虚碧甃，栏石断银书。饮玉浮云志，求藏并受誉。仍希丈人拙，抱瓮灌园蔬。
禁门值雪
作者：黄省曾
朝代：明
体裁：七言律诗

辘轳声咽禁鸡残，紫陌尘销腊雪乾。夜素深埋金鹊隐，朝辉高结玉门寒。枝枝画戟天花缀，冉冉龙池柳线盘。贝阙东头归院落，据鞍为尔数弹冠。
禅兴寺一首
作者：黄省曾
朝代：明

妙域千年搆，金堂七代华。香云流化国，慈雨洒禅家。翠拥天孙树，红开帝女花。宝琴清觉思，寥寂语河沙。
禅兴寺梁公主墓一首
作者：黄省曾
朝代：明

梁日乘龙第，当时舞鹤归。沁园开施果，明月掩容辉。玉匣藏金苑，秋云护夕扉。吹箫人不见，犹忆凤凰飞。
离合作郡姓名字诗
作者：黄省曾
朝代：明
体裁：四言诗

婵娟王母，谢此下土。因息昆墟，口饮甘露。云我三岛，二龙乘去。长啸碧虚，肃肃闲住。紫芝初芳，瑶草又歇。生者可哀，日景易没。徒见桃李，若木隔绝。古圣贤儒，人久澌灭。扙锌挥旌，金销刃�。晞视百年，目光终竭。以种以植，禾为蝗齧。
秋圃篇赠秋逸张子
作者：黄省曾
朝代：明
体裁：古风

美人结巢近蓬岛，虞山石室秋风早。珊瑚枝头日影来，芙蓉屏上霞光扫。昨日白露凉，今朝紫芝老，山中惟有黄花好。双湖宛转夹玉镜，七桧婆娑摩碧昊。东村刈葵藿，西村采瓜枣。黄金篱边藉芳草，真游何必问云泥，百岁无如一潦倒。
秋夜别友人
作者：黄省曾
朝代：明
体裁：古风

秋夜何沈沈，风动玉树林。何人赋摇落，曲尽愁予心。花开白石岩，叶落青铜镜。月下送行人，悠悠发长咏。江猿一万里，留君过今夕。有酒不能倾，安用秋月白。莫赋鹦鹉洲，多才竟何益。但愿无风波，扁舟任吾适。颇闻洞庭野，天籁能忘忧。岂乏浩荡怀，能作潇湘游。南菊日夜黄，霜芜尚馀绿。有客知我琴，清夜奏古曲。
秋夜西斋话徐甥道环
作者：黄省曾
朝代：明
体裁：古风

寒露应时至，草木瑟且清。广坻一以临，仰见河汉横。莎鸡蹴然鸣，揽带中座惊。炎凉更相送，往者不暂停。怀春慕良人，誓节要圣明。佳期虽屡失，未泯耿耿情。南山何崔巍，豺狼暮当道。前车己脱辐，后徒将安造。念彼青涧阿，茂树日环抱。姑从一樽绿，临流听猿啸。
秋夜醉起言志七首
作者：黄省曾
朝代：明

秋月如有心，林间忽招寻。清辉不忍去，徘徊松桂深。我当角宿藏，对之弹素琴。洋洋五弦动，高树翻寒禽。曲散碧空杳，千岩流水音。开轩延碧山，劝尔一杯酒。嗟我前楹人，焉能对之久。白云飞古今，日日苍空有。苍空云茫茫，碧山□未忘。借问孤鸣鸟，胡为集春桑。天逝沧海日，镜留绿鬓霜。白发不肯去，羞看桃李芳。陶令抱寸心，浩然醉中过。形影虽杳灭，心在余能歌。情系好爵薄，志怀黄虞多。秋菊适盈把，南山忽嵯峨。白衣尔何人，送酒至云萝。委身于宇宙，日月其柰何。门前桃李树，谁使三春花。白日动鸟雀，时雨高桑麻。幽窗晚来坐，忽满青山霞。一朝齿发暮，冉冉归泥沙。寄语华堂客，富贵何足誇。海云泛五色，灿灿锦绮张。托辉于高天，流影结中堂。我醉对之醒，忽然怀羲皇。世远不可睹，昊空犹苍苍。苍苍何时歇，灵曜递悬光。今日松桂枝，后人玩其芳。我意过宇宙，形影任短长。乾坤虽无穷，皆非我岁月。寓形疾流电，欻然云中灭。园绮没商山，至今空芝蕨。谁能留朱颜，不随秋兰歇。素笔生悲歌，歌罢绿酒歇。桃花解春开，雁亦识秋鸣。不知三五时，兔魄胡为盈。江海结黄土，何代无人耕。人生果何来，没也又何征。欻忽自可哀，谁能恋空名。
秋夜醉起言志七首·其一
作者：黄省曾
朝代：明

秋月如有心，林间忽招寻。清辉不忍去，徘徊松桂深。我当角宿藏，对之弹素琴。洋洋五弦动，高树翻寒禽。曲散碧空杳，千岩流水音。
秋夜醉起言志七首·其七
作者：黄省曾
朝代：明

桃花解春开，雁亦识秋鸣。不知三五时，兔魄胡为盈。江海结黄土，何代无人耕。人生果何来，没也又何征。欻忽自可哀，谁能恋空名。
秋夜醉起言志七首·其三
作者：黄省曾
朝代：明

陶令抱寸心，浩然醉中过。形影虽杳灭，心在余能歌。情系好爵薄，志怀黄虞多。秋菊适盈把，南山忽嵯峨。白衣尔何人，送酒至云萝。委身于宇宙，日月其柰何。
秋夜醉起言志七首·其二
作者：黄省曾
朝代：明

开轩延碧山，劝尔一杯酒。嗟我前楹人，焉能对之久。白云飞古今，日日苍空有。苍空云茫茫，碧山□未忘。借问孤鸣鸟，胡为集春桑。天逝沧海日，镜留绿鬓霜。白发不肯去，羞看桃李芳。
秋夜醉起言志七首·其五
作者：黄省曾
朝代：明

海云泛五色，灿灿锦绮张。托辉于高天，流影结中堂。我醉对之醒，忽然怀羲皇。世远不可睹，昊空犹苍苍。苍苍何时歇，灵曜递悬光。今日松桂枝，后人玩其芳。我意过宇宙，形影任短长。
秋夜醉起言志七首·其六
作者：黄省曾
朝代：明

乾坤虽无穷，皆非我岁月。寓形疾流电，欻然云中灭。园绮没商山，至今空芝蕨。谁能留朱颜，不随秋兰歇。素笔生悲歌，歌罢绿酒歇。
秋夜醉起言志七首·其四
作者：黄省曾
朝代：明

门前桃李树，谁使三春花。白日动鸟雀，时雨高桑麻。幽窗晚来坐，忽满青山霞。一朝齿发暮，冉冉归泥沙。寄语华堂客，富贵何足誇。
秋尽思归致文衡山
作者：黄省曾
朝代：明
体裁：七言律诗

作客金门几岁华，秋深江上转思家。去钻甪里青枫石，一吸吴兴紫笋茶。傍水看花人在镜，披云疾草墨如鸦。碧山与可相邀近，雨后篮舆步步嘉。
秋尽适虎丘同何陈诸子
作者：黄省曾
朝代：明
体裁：古风

舟程云际虚，鹤驾閒中命。回川入花林，篱落秋容竞。芙蓉隐绿畴，菊萼纷紫柄。重崖宿雾收，片石红泉迸。何戡觅旧曲，陈琳温寒盟。行行深竹中，顿适鱼鸟性。前沼一何绿，雨后青铜镜。支离步斜斜，冥寂心夐夐。首座具袈裟，苾刍啜清净。历览莫余婴，长斋入玄圣。
秋怀
作者：黄省曾
朝代：明
体裁：五言律诗

鸿雁书来阔，蒹葭路去长。空悬秋帐月，却惨石□□。天远枫逾紫，江深菊故黄。缘知彭泽酒，不逮向平庄。
秋日城南访友值陆子叔平
作者：黄省曾
朝代：明
体裁：五言律诗

叶隐前村寺，花残白露汀。长烟遥带水，斜照淡浮坰。云里天扉紫，江边辇道青。都亭爽气疾，归客马难停。
秋日怀武林朋旧一首
作者：黄省曾
朝代：明

我观西湖日，春水桃花流。倾城罗绮踏芳草，冶子笙歌喧画舟。青山一两谢公屐，云霞日弄香林丘。欢娱转眼亦无几，吴门忽已逢新秋。萝窗卧疾理丹饵，闭门两月无遨游。良朋翘首苦相忆，金杯不散胸中愁。
秋日秦子玉过玄秀楼
作者：黄省曾
朝代：明
体裁：五言律诗

空谷嗟无侣，青山只对门。问闾应识树，话旧且停樽。晚碧虚摇阁，秋红远见村。藏修休问稼，角皓己飧荪。
秋日蒋子携樽过草堂宴集一首
作者：黄省曾
朝代：明

蒋翊携樽至，招寻觉尔贤。暑残苍竹径，秋入白云天。小饮过凉鸟，高吟及暮蝉。杯深虽酩酊，爱客敢求眠。
秋日送程自邑汴游一首
作者：黄省曾
朝代：明

宋都浮玉殿，黄帝具茨山。羡尔寻游地，长歌蹑屩攀。雁来罗绮歇，龙去白云閒。感激梁园里，秋风动旅颜。
秋景·其一
作者：黄省曾
朝代：明
体裁：五言律诗

晓蝉声不发，寒露满空园。儗候灵山磬，愁闻白下猿。花开隔江岸，叶映远人村。记得云生处，重临石上尊。
秋景·其二
作者：黄省曾
朝代：明
体裁：五言律诗

石壁悬秋水，连环锁钓矶。日沈江阁动，帆驶岸花飞。山磬寒相答，渔灯晚自依。关门今夜笛，似怨柳条稀。
秋歌一首
作者：黄省曾
朝代：明

金风鸿雁鸣洞房，漙漙玉露凝为霜。罗帏秋月扬辉光，傒欢不来摧心肠。灭烛解衣蕙兰香，翠被欲捲双鸳鸯，焉得握腕同肴觞。
秋胡行一首
作者：黄省曾
朝代：明

我思鹤上游，蓬莱餐桂英。我思鹤上游，蓬莱餐桂英。逍遥银台，大笑不还。嗟尔龙楼子，金阙宁可攀。清心坐听弱水流潺潺。歌以言志，我思鹤上游。卷衣登仙山，对鼓王舌簧。卷衣登仙山，对鼓玉舌簧。遗尔浊世寿，与天并霓旌。缤纷导我游赤城，箫史弄玉凤鸣来迎。歌以言志，卷衣登仙山。愿言学丹砂，令人思郑君。愿言学丹砂，令人思郑君。三虎驼药，玉衣朱绂，不如三山乐。越海乘虚步空，分形变貌入于无穷。歌以言志，愿言学丹砂。岁谢东流川，富贵何时来。岁谢东流川，富贵何时来。谁见发改玄，又复为朱颜。自古至今皆入黄泉，安得刀圭以永寿年。歌以言志，岁谢东流川。
种竹一首
作者：黄省曾
朝代：明

绿竹何年植，萧森翳碧林。琴边嵇宅满，酒畔习池深。月与澄秋影，云来助夕阴。长歌吾一倚，忽起凤凰心。
秦淮客思一首
作者：黄省曾
朝代：明

客馆傍朱桥，萧辰柰寂寥。柳随乡思挂，雁逐旅魂飘。秘宇崇云复，瑶城宝月销。江帆行色动，明发待归潮。
秦淮舟次对月一首
作者：黄省曾
朝代：明

秋舸秦淮系，长杨夹霭清。忽看天上桂，来向客杯生。引剑参星色，闻歌杂雁声。陆台龙跃远，芳若对含情。
竹下晚归恍有月色一首
作者：黄省曾
朝代：明

临池坐槛弄霏微，著屐扶筇竹下归。雪路杳生风扑面，烟空忽漏月沾衣。清狂恋友宵行国，傲散耽游晚叩扉。鸟雀何缘栖亦暮，投林尚有一群飞。
答皇甫百泉
作者：黄省曾
朝代：明
体裁：七言律诗

使君病里多吟思，候馆东头有禁莺。纨扇旧歌怜汉月，芙蓉秋色满都城。马卿未倦休嫌渴，谢客耽游但寄情。莫怪少年辞藻盛，柏梁新体动西京。
筝咏一首
作者：黄省曾
朝代：明

赵女弄秦筝，霞纨烂结束。丹弦悽且清，玉柱一何促。芳意托宫徵，阳春宣妙曲。娇凤跱金堂，鲜云驻华屋。红颜况可餐，窈窕若琼玉。歌转兰气流，声断有巧续。纤指乱悲音，蛾眉向我蹙。深情虽未言，逸响展衷腹。千金不足酬，碧萝悬乔木。
紫芝行寄孙一元一首
作者：黄省曾
朝代：明

孙子具清觞，邀我坐秋日。幽庭青葱桐树枝，翠华凉风转萧瑟。酒酣浩歌情益欢，紫芝煌煌携我观。樽前空馀再三把，霞色云枝屡欲餐。岧岧五岳龙茎长，飘飘不久萝衣往。鹿皮之子谐我心，静掇灵柯发孤想。朱颜俯仰玄鬓消，坐忆丹丘骖凤镳。琼篇昔谢茅君授，他日相思弱水遥。
结袜子一首
作者：黄省曾
朝代：明

公子少英豪，鱼中藏宝刀。击筑愁猛士，万乘等儿曹。恩比泰山重，名齐秋月高。巍巍躯七尺，一掷类鸿毛。
置酒高堂上一首
作者：黄省曾
朝代：明

釂鼓及兰辰，鸣俦款契宾。缛云生意藻，芳醴动颜春。烛华迟昼短，声妙夺歌新。莫令青岁歇，庭内咏他人。
胥口舟中逢潘半岩
作者：黄省曾
朝代：明
体裁：古风

晨装拟乡井，暮逼程未歇。溪上逢故人，徘徊值明月。阻离情如割，诧见欢亦发。红兰改凉节，青霜振短发。离立方须臾，瞻眺倍恍惚。轻裾拂沧洲，馀谭竟难竭。
胥江同王佥宪送黄宗伯归天台舟中命酒剧谈至尹山寺为别一首
作者：黄省曾
朝代：明

胥江饯别生霞早，尹寺催程落景微。谈向故人珠尽吐，杯临寒绪玉频挥。风烟岐路难分手，鱼水君臣可拂衣。南下总随鸿雁影，寸心应绕凤楼飞。
腊月十五立春和皇甫子约二首
作者：黄省曾
朝代：明

玄辔犹遵陆，青阳巳动灰。如何一片月，并作两时开。淑景乘寒御，芳飙借腊回。韶光原自速，何用隔年催。在钟方应吕，观斗忽随寅。何意凋零日，番逢丽藻辰。未开调柏酒，先作对芳人。似天勤万物，早与布阳春。
腊月十五立春和皇甫子约二首·其一
作者：黄省曾
朝代：明

玄辔犹遵陆，青阳巳动灰。如何一片月，并作两时开。淑景乘寒御，芳飙借腊回。韶光原自速，何用隔年催。
腊月十五立春和皇甫子约二首·其二
作者：黄省曾
朝代：明

在钟方应吕，观斗忽随寅。何意凋零日，番逢丽藻辰。未开调柏酒，先作对芳人。似天勤万物，早与布阳春。
自石屋洞至法相寺一首
作者：黄省曾
朝代：明

性分各有极，修意江海上。采药仍景台，颛老乃希向。披情乐林草，夙驾遨云嶂。阳岫方缅观，阴崖载亏望。壁阙时悚怖，洞闼恣登降。觉路驰访踪，开士礼趺相。形忘躬有蜕，理止神非丧。承泉代绠汲，托基排垒创。安道志岂渝，兴公怀自亮。沉冥常内足，高寄无所让。
至天津一首
作者：黄省曾
朝代：明

天津渡口海潮生，远树微茫片月明。帆影初收芳草岸，金钱买酒直沽城。
至钱塘江怀严光一首
作者：黄省曾
朝代：明

物色访客星，羊裘下玄纁。齐国一男子，床褥进北军。鼎足怒王霸，狂奴哂汉君。金根至其馆，龙旐何缤纷。寸心学巢父，洗耳谢放勋。咄咄呼子陵，道旧至宵分。故人加腹去，富春自耕耘。一时弃轩冕，千载留清氛。我到钱塘上，徘徊钓泽云。
至香山新宁伯谭公邀宴山堂一首
作者：黄省曾
朝代：明

松峤骖鸾地，青山集翠堂。馔从霞户出，乐以月林张。下客龙裾贵，娱春凤烛长。兴幽谈午夕，星榻卧花芳。
至黄山一首
作者：黄省曾
朝代：明

舟行逸兴起，日出群动分。欻焉黄山至，苍翠郁氤氲。翩彼高枝鸟，斗啸岩上云。野叟指予言，西有公侯坟。荆棘无时已，狐兔何纷纷。耕者侵为田，泉下无所闻。徒然金匮里，纪载平生勋。叹息不成欢，恻恻归江濆。
舟中览金陵携归古镜一首
作者：黄省曾
朝代：明

金陵古镜新所将，孤舟览之情内伤。青年欲付逝波去，黄发渐随春草长。玉颜一代照多少，菱花千古常辉光。箧中留取伴明月，它时访岳载云装。
艳歌行
作者：黄省曾
朝代：明

南山有乔松，高以凌紫虚。东枝蔽朝景，西干匿流晖。大中明堂材，巧匠不可围。万岁未裁用，弃置此岑隈。梁栋质虚在，公输骨已灰。凤鸟巢其巅，驺麟亦追随。穷谷固荒寂，车马倘来归。一朝就绳削，宫阙增光辉。
芙蓉篇
作者：黄省曾
朝代：明
体裁：古风

林花红紫上已前，水花气暖多炎天。芙蓉未必无颜色，日暮江头空自怜。金风瑟瑟歇芳树，玉肌纤薄畏寒露。洛神魂魄水晶宫，偏从凉冷生娇妒。拟采月中香，愁见裙上霜。清歌溪中女，打桨惊鸳鸯。莫剪红云贴碧纱，常忧镜里销丹霞。锦心不待传书雁，处处胭脂浮落花。
芙蓉篇一首
作者：黄省曾
朝代：明

绿干耀朱葩，白日映鲜芳。妙色超群品，而得种金塘。玉蕊初扬彩，未历九秋霜。上集青翡翠，下回紫鸳鸯。灼灼倚中州，采摘遥褰裳。何当感江妃，佩带共翱翔。
芝田一首
作者：黄省曾
朝代：明

桂父服芝房，山图事陇乡。种来三作秀，掇取五成芳。凤吐充人饵，霞披缮月粮。玉禾虽不艺，自可岁年长。
苏台篇送郡倅周仲仁之京一首
作者：黄省曾
朝代：明

姑苏山上高台古，翠壁金楣映歌舞。西施化作綵云飞，空馀碧草生江浒。江山不改吴苑开，使君搴帷紫马来。锦席遥浮五湖棹，仙舆屡上姑苏台。黄堂抚字欢谣起，荀羡买臣差足拟。下榻平交有布衣，盈门徒走看珠履。平生读书巳万卷，少年作赋称千里。销夏湾头莲欲芳，金昌柳色婀娜长。翩翩綵鹢向何处，闻道双幡趋未央。朝天一日展骐骥，应报三年集凤凰。
茅山一首
作者：黄省曾
朝代：明

瑶草攀春空，衣舄生轻霞。以我尘中目，瞻此天上花。
茅山赠董山人景胤一首
作者：黄省曾
朝代：明

不谓吾子住中馆，三年询尔江海人。茅山翠微遇道士，始知正卧华阳春。暮日不落照我至，黄冠紫衣晤语亲。麻姑未来有白发，何时对席吞麒麟。
荅刘中丞惠文刻岁书一首
作者：黄省曾
朝代：明

秉耒山阳愧隐沦，迩传芳讯箧中珍。清江不尽双鱼意，茂苑遗添一岁春。自昔鸟鸣俱急友，敢云龙性不能驯。九天使节攀何及，岑寂题诗寄别津。
荅友人以黄甲鱼见馈一首
作者：黄省曾
朝代：明

茂苑逢除夕，故人音忽传。山厨虚岁馔，海错遗嘉鲜。一佐林间酒，初珍雪后筵。丹书虽可掷，不羡葛家玄。
荅王将军惠松二首
作者：黄省曾
朝代：明

灵木幽居少，携来四影清。苍颜添露径，翠麈落云楹。凌岛叶如剪，悬萝条遂轻。不须双阙面，新益许由情。宛似少陵宅，四松三尺强。影才低万木，神巳压群芳。今日堪摩抚，他时自栋梁。清霜任繁集，翠盖拟森张。
荅王将军惠松二首·其一
作者：黄省曾
朝代：明

灵木幽居少，携来四影清。苍颜添露径，翠麈落云楹。凌岛叶如剪，悬萝条遂轻。不须双阙面，新益许由情。
荅王将军惠松二首·其二
作者：黄省曾
朝代：明

宛似少陵宅，四松三尺强。影才低万木，神巳压群芳。今日堪摩抚，他时自栋梁。清霜任繁集，翠盖拟森张。
荅田汝耔一首
作者：黄省曾
朝代：明

梁苑夷门接吹台，鸿盘龙遁隐蒿莱。荀生早抗栖岩志，阮子真怜济世才。帝雪流园成藻赋，仙霞飞峤引高杯。玉琴此日空遥忆，山水终期共汝开。
荅祝京兆希哲见怀二首
作者：黄省曾
朝代：明

玉体养微痾，兰日忽当暮。行药陟清园，桃李芳巳度。羲曜仰西驰，浮云邈难驻。玄运驶以催，安不念朝露。旷虚存友生，咫尺忆情素。遐思溯唐虞，高悰结尼父。美人没西方，渭水孰能顾。瑶言把幽怀，五岳愧迟赴。努力在金匮，青冥愿蝇附。弱岁爱灵仙，朱馆攀茅君。果然值霞客，授诀异所闻。此言不寻常，谓是瑶池文。当时返庐山，欲希上士勤。怀宝十馀年，足下无青云。向长毕婚嫁，隐居挥典坟。缅追洪崖步，独觅王乔群。此志倘终遂，千秋遗世氛。
荅祝京兆希哲见怀二首·其一
作者：黄省曾
朝代：明

玉体养微痾，兰日忽当暮。行药陟清园，桃李芳巳度。羲曜仰西驰，浮云邈难驻。玄运驶以催，安不念朝露。旷虚存友生，咫尺忆情素。遐思溯唐虞，高悰结尼父。美人没西方，渭水孰能顾。瑶言把幽怀，五岳愧迟赴。努力在金匮，青冥愿蝇附。
荅祝京兆希哲见怀二首·其二
作者：黄省曾
朝代：明

弱岁爱灵仙，朱馆攀茅君。果然值霞客，授诀异所闻。此言不寻常，谓是瑶池文。当时返庐山，欲希上士勤。怀宝十馀年，足下无青云。向长毕婚嫁，隐居挥典坟。缅追洪崖步，独觅王乔群。此志倘终遂，千秋遗世氛。
荅程子一首
作者：黄省曾
朝代：明

于陵托园宇，谢客漱坟典。阳春杳希和，中林自高偃。吾子川岳秀，翩翩戾吴苑。澄江理炎棹，昌亭访清馆。示我琼珠吟，抒轴追艺彦。万物笼寸毫，群节会华撰。嘉调振金石，孤鸾凌凤鶠。观大兴以奇，游遐词故缅。总发事登涉，飞遁申僶俛。平生爱探历，玩志久栖衍。闽区驻仙壤，炎洲遵海壖。览古及中原，攀灵复东兖。十载湖岛帆，千里霞月展。如练泛觞鹢，若鹭动歌艑。野屐留翠屏，花策举云巘。插衽曳萝服，弹冠傲尘冕。眷予山潜者，邂逅遂缱绻。异代亦可契，对晤讵云浅。枉赠琅玕唱，惭报无琰琬。愿言系离旌，款昆慰烦辗。
荅顾元庆一首
作者：黄省曾
朝代：明

隐尚贪成癖，幽寻爱历奇。石门唯岭带，萝室有花披。歌好游仙赋，杯清问竹期。子真君不愧，谷口慰相于。
荷叶
作者：黄省曾
朝代：明
体裁：古风

鸣鸠拂羽翼，荷叶大如甲。美人别湘浦，乘云适巫峡。许我相见期，兰卮再三歃。南风吹绿草，路长不可涉。路长愁马疲，日长愁客饥。明镜上尘埃，衣匣生虫丝。君心亮不易，新欢多反覆。三月不见君，忧来忽如突。秋风吹花落，露白荷叶黄。美人去经时，草碧天转长。鸱鸟能夜鸣，熠耀能宵行。嗟予不复寐，耿耿岂有婴。十月抱罗衾，此意畴可托。手中双跳脱，愿持报芍药。旋马顾旧庐，终然不我薄。
萝庵翁竹圃
作者：黄省曾
朝代：明
体裁：古风

静乐遵幽濆，美栽相厥土。槃彼涧之阿，淇上讵足数。青琼璨丘园，灵根润玄圃。开叶翠幕张，陵梢匣琴鼓。叆叇凝水霞，敷芬集山羽。莺群与水鸡，求偶或鸣予。孤墟隐翁性，曲突柯间户。寂寂远市朝，萧萧自环堵。啖玉不知瘦，洗耳良自苦。华裾羡投簪，轩冕慕袭距。潜形久许洁，遥谢竟莫侣。秋商每陵节，凉月亦不沮。晨谋无请谒，迟迟得宴处。小子仰清风，时参侧谈麈。
蔡子木再过草堂言别一首
作者：黄省曾
朝代：明

征幰数言过，高情狎薜萝。好鸥从不厌，临凤羡宜多。门占五云聚，人在七林科。独叹今兹别，其如千里何。
蔡子木过访兼惠赠言赋荅一首
作者：黄省曾
朝代：明

经始岩栖日，中郎接俊贤。英姿家玉比，文藻国华先。朗思俱名理，清言各妙铨。意同开水镜，情契写山弦。抒轴推芳品，津梁拟上骞。人将明月觏，诗以穆风传。霞彩参谈席，春容入款筵。使轺回鲁岱，仙鹢驻吴天。雁远离琴外，川长别酒前。旗亭杨柳色，早已挂征烟。
虎丘咏一首
作者：黄省曾
朝代：明

芙蓉近倚阖闾城，眺阁觞楼逐势成。珠寺翻为歌舞地，青山尽是绮罗情。岩花吐学红妆丽，谷鸟啼兼凤管声。十里垂杨芳草岸，四时常映彩舟行。
虎丘四首
作者：黄省曾
朝代：明

山人放棹金昌郊，虎寺衔杯蒲笋肴。众岭盘回赤日动，千林骀荡青霞交。接䍦倒著紫岩下，如意清挥翠壑坳。远公莲社我将入，烟堂石室新诛茅。春山秀色流氤氲，芙蓉独倚无人群。高竹明含紫空日，瑶花净染青天云。驻席仙杯翡翠乱，回桡玉笛鱼龙闻。西林新月出何事，澄江为照黄山君。吴天斗折攀花丘，问壑寻池可自由。秀岛珠林晓齐出，鲜云石壁春争流。弹琴竹径过青鸟，洗斝桃波回白鸥。山公骑马醉归去，烟霞烂熳谁当收。击汰春江吴榜齐，高人笑拂青云梯。红日真成紫台照，珍禽亦作丹丘啼。坐来碧石自为侣，登行明月犹堪携。玉壶流连不能寝，阒寥半夜闻天鸡。
虎丘四首·其一
作者：黄省曾
朝代：明

山人放棹金昌郊，虎寺衔杯蒲笋肴。众岭盘回赤日动，千林骀荡青霞交。接䍦倒著紫岩下，如意清挥翠壑坳。远公莲社我将入，烟堂石室新诛茅。
虎丘四首·其三
作者：黄省曾
朝代：明

吴天斗折攀花丘，问壑寻池可自由。秀岛珠林晓齐出，鲜云石壁春争流。弹琴竹径过青鸟，洗斝桃波回白鸥。山公骑马醉归去，烟霞烂熳谁当收。
虎丘四首·其二
作者：黄省曾
朝代：明

春山秀色流氤氲，芙蓉独倚无人群。高竹明含紫空日，瑶花净染青天云。驻席仙杯翡翠乱，回桡玉笛鱼龙闻。西林新月出何事，澄江为照黄山君。
虎丘四首·其四
作者：黄省曾
朝代：明

击汰春江吴榜齐，高人笑拂青云梯。红日真成紫台照，珍禽亦作丹丘啼。坐来碧石自为侣，登行明月犹堪携。玉壶流连不能寝，阒寥半夜闻天鸡。
虎丘寄王少傅一首
作者：黄省曾
朝代：明

高卧贞适园，时去如飘轮。商风泛秋轩，大火流苍旻。玩鹤洞天里，羡鱼五湖滨。玉典宝帝室，山经传世人。鸡犬秘灵境，麋鹿栖幽榛。小子隔烟波，空念索居贫。
虎丘济公房赴郑子
作者：黄省曾
朝代：明
体裁：古风

绿槐夹岸行，青苔傍池曲。启蔓窗玲珑，入竹衣芬缛。长勤暂尔休，小憩翛然足。来游藉诸兄，终允他年卜。
虎丘退居集友人
作者：黄省曾
朝代：明
体裁：五言律诗

磴从天上转，林忽水边回。芳草未全歇，白莲将又开。钟鸣云起钵，客过雨生苔。四境尽空寂，禅床安在哉。
虎丘雨集一首
作者：黄省曾
朝代：明

暮雨过前溪，春云四野低。望开山更合，看出树重迷。池外花交吐，岩间鸟半栖。烟芜千里色，弥使客心凄。
虎山桥
作者：黄省曾
朝代：明
体裁：古风

初出山腹中，复见水行处。逶迟得平墟，苍茫急回顾。山梁不为高，延揽自成趣。风条薄林翠，珍木接叶香。前葩未及瘁，后萼重竞芳。朝游屡过烟霞石，夜宿曾投松柏房。从来不识铜坑面，今日青青落吾掌。上崦何明媚，下崦亦清朗。杨花飞飞青锦陂，荇叶差差木兰桨。前帆乍灭后榜兴，长川引领云凭凭。游丝乱起煖气昏，须臾不见西华村。东风吹乱鸂�群，水西颜色何纷纷，系马芳祠忘夕醺。
虞儿池上艺竹一首
作者：黄省曾
朝代：明

东园有清池，开镜凉秋里。时乘五柳风，临流倒香蚁。右军玉鹅浮，陶朱紫鳞起。日咏衡门诗，人称卫贤水。吾儿爱嵇林，绕池种苍竹。一朝凤凰枝，潇洒照心目。不减江宁芳，遥分会稽绿。招彼高阳徒，攀游谢流俗。
蚤秋西山道院
作者：黄省曾
朝代：明
体裁：古风

长林带京邑，西阜开玄宫。凌炎觅珍境，揽旷丘壑崇。合尊松篁间，静啸亲密同。引脰江山上，日与林鸟东。华池回碧牖，羽翣虚凉风。浮暑日缱绻，欣然蹑□巃。不遇丹丘生，空复思韩终。
蟋蟀篇
作者：黄省曾
朝代：明
体裁：古风

露蝉尽抱枝头枯，黄叶已逐秋风去。空山夜静深闭门，何事啾啾达霜曙。候虫变，时事更，江湖催促游子情。户之枢，床之足，愁人不寐起秉烛。十月未授衣，九月未筑场，岁寒始怪农家忙。嘻嘻夏屋尔何为，欲祭先农无酒浆。
表弟王曰俞以母舅生时留孙山人夜酌诗乞和凄其成篇一首
作者：黄省曾
朝代：明

舅也林间客，高流绿酒同。琴歌成故事，笙鹤巳遥空。适意青山解，催人白发工。鹿门明月在，何处觅庞公。
裒次何仲默集有感一首
作者：黄省曾
朝代：明

薇省鸾台何舍人，扬芬振藻凤池新。秪缘把钓依黄鹄，不及弹冠狎紫麟。
襄阳曲六首
作者：黄省曾
朝代：明

渍粉萧夫人，换却房山水。不信此流清，试看汉江里。且买槎头鳊，去醉汉江酒。笑杀杜南征，沉碑管身后。剌史登高台，但歌野鹰来。不顾隆中客，千年为尔哀。陆子襄阳来，十马金陵去。如何滇池人，对之辄流涕。虎士委桃核，阳春作锦林。襄阳二三月，歌舞入花阴。莫著白接䍦，且歌白铜鞮。虎头沽酒饮，紫盖听猿啼。
襄阳曲六首·其一
作者：黄省曾
朝代：明

渍粉萧夫人，换却房山水。不信此流清，试看汉江里。
襄阳曲六首·其三
作者：黄省曾
朝代：明

剌史登高台，但歌野鹰来。不顾隆中客，千年为尔哀。
襄阳曲六首·其二
作者：黄省曾
朝代：明

且买槎头鳊，去醉汉江酒。笑杀杜南征，沉碑管身后。
襄阳曲六首·其五
作者：黄省曾
朝代：明

虎士委桃核，阳春作锦林。襄阳二三月，歌舞入花阴。
襄阳曲六首·其六
作者：黄省曾
朝代：明

莫著白接䍦，且歌白铜鞮。虎头沽酒饮，紫盖听猿啼。
襄阳曲六首·其四
作者：黄省曾
朝代：明

陆子襄阳来，十马金陵去。如何滇池人，对之辄流涕。
西小湖在林屋洞天之岩石池亩许冬春不竭蔡山人居其傍诗以赠之一首
作者：黄省曾
朝代：明

翠壁高万仞，芙蓉摇太清。绝顶开瑶池，玉波常自盈。咫尺日月华，银河与之并。锦鲤汉间游，荷花天上生。春风石髓流仙岛，红颜服之不凋老。我欲扬舲访蔡经，紫冥同拾金光草。
西施洞一首
作者：黄省曾
朝代：明

西子芳游处，山椒尚有名。花留看镜色，云断舞衣情。河在无星度，台空罢雨行。总言誇绝代，终是怆倾城。
西海胶
作者：黄省曾
朝代：明

葡萄行狡兔，扶荔走熊麃。不是弓弦绝，谁知海西胶。
西溪曲
作者：黄省曾
朝代：明
体裁：古风

西陵花落迟，西日多馀辉。凫流镜中雪，烟结潭上扉。渔子归来水未黑，石楼捲幔看霞飞。东菑多禾稼，不如西畴美。东月虽早生，还落西岩里。百重碧树闭门深，千亩芙蓉抱兰芷。茱萸结作囊，甘菊酿成酒。橘抟栾兮枫叶丹，明日山中是重九。绿云满地紫蟹香，猿啾啾兮啼夜霜。南园公子北山叟，相逢共醉鲈鱼乡。西风凫雁正满塘，湘江美人各一方，江空木落情茫茫。
西虹桥
作者：黄省曾
朝代：明
体裁：五言律诗

引领烟无际，凭虚念自深。云回满川雁，秋起一城砧。飒飒阁侵暮，纤纤月上林。扁舟从此逝，把酒思何禁。
西门行一首
作者：黄省曾
朝代：明

出西门，望颓阳。飘景渐堕辞高苍。生年那复得久长。陈美酒，乐以康。弹丝理曲坐高堂。富贵何为旦夕煎心肠。人言蜉蝣莫不怆以悲。人言朝菌莫不怆以悲。倏然人生，倏然人死，与死同归。嬉戏为童儿，玉貌忽以摧。何用营营自苦早衰。明日下黄泉，今夕不可知。殒绝俄顷间，长往谁与期。妻子虽至亲，欲并不得随。当乐且为乐，不乐诚可嗤。东家有高爵，金玉凌高山。伏辜于蛮方，遐窜不得还。西家有豪侠，美女罗千□。放意穷娱乐，王侯气相干。宁知昊天道，恶盈而好谦。怡然守蓬素，没齿心无惭。盗蹠多黄金，伯夷饿青薇。烈士贵垂名，何惜死与饥。千秋百岁后，谁能蔽光辉。寄谢垂衣子，操行宜勿亏。
观江淮平乱碑文歌赠王少傅一首
作者：黄省曾
朝代：明

郡县属阉尹，天下遘猛虎。正德五年来，不得蒙覆露。谁非金迁位，滔滔仕易贾。喜哉粉骨诛，不然有簿卤。贪虐政难改，征税亦复屡。从此使苍生，剑戟动中土。血刃及徐沛，肝脑涂齐鲁。天子上林中，韎韐宜右武。杨齐固瓦合，卯金为之主。七萃半白骨，赤眉重跋扈。綵鹢侍郎死，春江美人堕。吾郡陆司马，受命秉钺斧。偏将不寻常，黄云走北虏。壮哉郤与许，冠军挽强弩。一战阜城全，再战宋门固。三战穆陵关，斩获亿万数。登莱如穷猿，狙猴几不聚。奔湖侵洞庭，浮洲犯鹦鹉。侧闻栖狼山，海滨集樯橹。王师雷霆来，游击各整伍。飓风忽大起，贼愤不得渡。棰扼翠微上，矢石下如雨。晖玺遂捐躯，永无槥车顾。鼠狗就屠戮，荡洗此高岵。奏凯吾圣君，报以千万户。是时兰台贤，请造碑文纪。有怀乐挥洒，基祸显其故。上陈将一心，下言皇天怒。黄绢被片石，琳琅照千古。
观海
作者：黄省曾
朝代：明
体裁：古风

炎州诸华凋，海岛珍树绿。秋潮驾天轮，倒流隘百谷。吐吞何包周，委输常不足。神山涌鳌簪，返照动银屋。卢敖去我近，溟洲许邀宿。水若信清道，众怪咸戢族。弱流平如练，璿渊送遥烛。晚发迟明月，旋舻一苇速。
观郡国迎春一首
作者：黄省曾
朝代：明

青阳淑气迎青野，綵仗朱轩斗骄冶。红粉先垂燕子帘，侠儿早泛桃花马。去年春望阖闾宫，今岁相看人不同。总道芳樽邀绮日，难将衰鬓染春风。
观音阁
作者：黄省曾
朝代：明
体裁：五言律诗

苍崖犯日道，地轴隘江心。楚望秋无际，吴关堑已深。芙蓉朝可采，龙笛夜虚吟。正是重渊上，还忧顷刻临。
讲读厅有感
作者：黄省曾
朝代：明
体裁：古风

当年开集贤，非适典章寄。虽资胜国遗，亦拔山林萃。时叨云台议，或较虎观异。流传柏梁和，奏草玉堂记。含毫贾陆登，待问枚马至。遭逢一时会，千载良不易。新都开天极，文昌照幽冀。玉馆袭故规，琐郎寄名位。颇念讲署槐，曾连众仙跂。南北俱神京，今古同胜事。毋令仗箠儿，鞠我瀛洲地。晨趋历苍阶，遗编识中秘。不闻金门宣，徒怀彤管志。
许子仁佐至
作者：黄省曾
朝代：明
体裁：七言律诗

苍苍石壁苔难扫，冉冉棠梨叶正红。夜见星辰浮岛屿，朝来帆影拂烟空。半床旧草虚山阁，十月新霜思角弓。子为青云踪不定，江湖奈我亦飞蓬。
许少卿伯诚席上遇马司业仲房一首
作者：黄省曾
朝代：明

天路花初雨，皇居燕始翰。俄于一席上，得有二龙看。故对承筐恋，新交伐木欢。清言相映发，不厌吐如兰。
许摄泉马子洪蒋子重集塔院
作者：黄省曾
朝代：明
体裁：古风

朝舆跂石门，夜宿修竹所。枝策萦碧峦，眺高失秋暑。去鸟经华林，来飙自兰渚。合交欣忘形，解束获宴处。观湖亦怆惶，荫树宜少许。流灏疏发襟，绝辉洞渊宇。松鸣空中籁，兹作泉上语。眤留月衔规，言旋鹤悲侣。常得游玄渊，何须羡轻举。
访东丘上人不遇一首
作者：黄省曾
朝代：明

言访弥天秀，秋过兜率宫。泄云留片白，西日抱斜红。香室虚猊座，林檐戛翠风。白头江榻影，何处倚支公。
访文寿承休承憩听松房
作者：黄省曾
朝代：明
体裁：五言律诗

崖路登登曲，莺啼求友朋。园香池竹长，林暝水霞蒸。蜡屐终忧藓，纶巾反避藤。藏修经岁月，乞偈与山僧。
访明慧禅师一首
作者：黄省曾
朝代：明

幽人巳趁桂萝裳，古刹还求鸳马乡。物外灵花偏谓好，山中红日倍疑长。仙莺巧和禅琴媚，帝草鲜承客履香。超秀不嫌无世侣，支公开径足游翔。
访王子元寀不遇
作者：黄省曾
朝代：明
体裁：古风

朝县北林鞚，川原冒绿缛。兰皋倏开霁，桑麻静相属。想像高士居，依稀青涧曲。不见如玉人，空把生刍束。车鸣清响遐，华落馀香续。讯问草堂英，投书子真谷。
读史记咏屈平一首
作者：黄省曾
朝代：明

上官夺宪令，怀王麾左徒。离骚光日月，其词郁芳敷。西秦虎狼国，宁肯捐商于。赤子斩八万，血流丹阳波。大困蓝田战，薄言汉中和。张仪挽郑袖，柰尔蛾眉何。楚秦虽婚姻，屈平雪涕不可行。鸾旂旆旆武关去，至死空含归郢心。令尹迁令人，江南吟江滨。芳草对愁颜，渔父见枯形。溘然甘心葬鱼腹，不以煴蠖摇其贞。因与汨罗水，同垂千载名。废书叹孤洁，诵言忽沾衿。古来鸡雉翔且舞，独彼凤鸟生无晨。苍蝇邑犬何营营，霜秋感激怀沙臣。
读吴子文短赠一首
作者：黄省曾
朝代：明

季重凌云气，为文史汉俦。态以千言变，工于一字求。款关多学子，拥彗有公侯。每尔灵珠握，游扬羡不休。
读唐沈既济黄梁梦记感述一首
作者：黄省曾
朝代：明

昔闻吕岩者，玉书授灵宝。谷神遂不死，骖鸾紫霞岛。天风吹周游，醉酒邯郸道。邂逅逢卢生，涸鱼叹枯槁。卧之通中枕，一梦即荣好。娶得如花人，龙楼致身早。簪彤鼎实和，推毂搀抢扫。历位宗衮尊，俄顷至衰老。红日薄桑榆，藏舟九泉杳。黄梁炊不熟，倏忽百年了。觉来竟虚无，觅之无可讨。依然跨青驹，春田踏芳草。浮生咸若兹，腾转似过鸟。富贵相倾夺，腐鼠争自保。但为鬼录人，长夜不复晓。不如委元化，寸心勿萦扰。亏盈皆自然，进退非拙巧。鹏鴳同逍遥，万物一何小。寄语华堂子，安足浪欢恼。
读大云庵
作者：黄省曾
朝代：明
体裁：五言律诗

不畏溪流曲，来投佛院深。春游花拂树，午憩竹停阴。待月常虚席，因风一洒襟。冥然无感地，忽自弄幽禽。
读朱子纯方伯太夫人哀述一首
作者：黄省曾
朝代：明

鹊桥龙巷元同里，咫尺能传母子芳。冰蘖旧嗟慈行苦，翟翚今羡孝思光。情追在褓堪销骨，语记残灯合断肠。汉氏一经吾欲著，愿操彤管为游扬。
读泰山王质云韬堂绍陶录其间以草木羽物为山水之友且慕贞白渊明之风爱而咏焉一首
作者：黄省曾
朝代：明

泰山王处士，霞月自幽情。宇宙无知己，花禽当友生。华阳风并远，栗里意同清。高士吾将纪，还须写令名。
读襄阳耆旧传一首
作者：黄省曾
朝代：明

宋玉阳春富，庞公隐德深。犹存楚国调，尚见白云心。蹑迹人何处，遗安我所钦。昔贤成片纸，叹息倚花林。
读陶渊明诗述怀七首
作者：黄省曾
朝代：明

弱龄诵其诗，如咏国风歌。缘情去雕饰，峥嵘障颓波。每展襟情悦，宛尔挹藤萝。神契犹旦夕，千载何足多。今兹溯言旨，道在颜闵科。欲谂知音人，抒藻写岩阿。陶公卧柴桑，人谓隐者流。尚友予品之，乃是夔龙俦。生也逢不辰，版筑谢形求。紫凤虽衔书，岂与燕雀游。出处镜宣尼，圣矩自昭由。洁身远氛世，匪曰斗酒谋。长抱无风云，梁甫写悲讴。虽云死饥饿，孔乐亦已酬。治乱天宰之，君臣晤良难。皇皇宣尼叟，车席迄无安。徒然梦周公，凄恻鼓猗兰。士生而不遇，贤圣靡不叹。永言有今古，结调俱辛酸。予也偶兹怀，又复扬其澜。悲来曷可已，神至固无端。已附青云翼，何必愧龙盘。牛刀试小邑，匆匆赋归来。风波竞违已，何惜饥冻怀。运命逢奇坎，攸往谅必乖。一稔且难获，安能际盐梅。文王久不作，后车愿已灰。甘心以空瞑，千金捐草莱。天道谓之何，无聊良可哀。拭袂沾麒麟，虚尔王佐才。忧来不能御，虚罍竭所斟。临轩把遗篇，陶陶畅远襟。有吐悉高度，何谣非素心。茅斋一再咏，清风生我林。但恨无绿酒，遂以写雕琴。茫茫大宇内，幽怀罕所同。求之竹帛间，赖有浔阳翁。翳宅惟蓬蒿，挂壁仅丝桐。举火虽常乏，君子固其穷。丈夫苟不遇，蓬累播贞风。岂以六尺躯，贫贱顾忧冲。龙德但无瑕，朝闻夕可终。陋巷绝投赠，朱门多馈遗。轩冕世所隆，圣贤久相嗤。渊明受饥迫，出门无所之。嗟彼恶木阴，宁足荫其躯。漂母者何人，殷勤在瑶词。黄金等山岳，临没谁当持。岂若兹主人，炳有千秋垂。
读陶渊明诗述怀七首·其一
作者：黄省曾
朝代：明

弱龄诵其诗，如咏国风歌。缘情去雕饰，峥嵘障颓波。每展襟情悦，宛尔挹藤萝。神契犹旦夕，千载何足多。今兹溯言旨，道在颜闵科。欲谂知音人，抒藻写岩阿。
读陶渊明诗述怀七首·其七
作者：黄省曾
朝代：明

陋巷绝投赠，朱门多馈遗。轩冕世所隆，圣贤久相嗤。渊明受饥迫，出门无所之。嗟彼恶木阴，宁足荫其躯。漂母者何人，殷勤在瑶词。黄金等山岳，临没谁当持。岂若兹主人，炳有千秋垂。
读陶渊明诗述怀七首·其三
作者：黄省曾
朝代：明

治乱天宰之，君臣晤良难。皇皇宣尼叟，车席迄无安。徒然梦周公，凄恻鼓猗兰。士生而不遇，贤圣靡不叹。永言有今古，结调俱辛酸。予也偶兹怀，又复扬其澜。悲来曷可已，神至固无端。已附青云翼，何必愧龙盘。
读陶渊明诗述怀七首·其二
作者：黄省曾
朝代：明

陶公卧柴桑，人谓隐者流。尚友予品之，乃是夔龙俦。生也逢不辰，版筑谢形求。紫凤虽衔书，岂与燕雀游。出处镜宣尼，圣矩自昭由。洁身远氛世，匪曰斗酒谋。长抱无风云，梁甫写悲讴。虽云死饥饿，孔乐亦已酬。
读陶渊明诗述怀七首·其五
作者：黄省曾
朝代：明

忧来不能御，虚罍竭所斟。临轩把遗篇，陶陶畅远襟。有吐悉高度，何谣非素心。茅斋一再咏，清风生我林。但恨无绿酒，遂以写雕琴。
读陶渊明诗述怀七首·其六
作者：黄省曾
朝代：明

茫茫大宇内，幽怀罕所同。求之竹帛间，赖有浔阳翁。翳宅惟蓬蒿，挂壁仅丝桐。举火虽常乏，君子固其穷。丈夫苟不遇，蓬累播贞风。岂以六尺躯，贫贱顾忧冲。龙德但无瑕，朝闻夕可终。
读陶渊明诗述怀七首·其四
作者：黄省曾
朝代：明

牛刀试小邑，匆匆赋归来。风波竞违已，何惜饥冻怀。运命逢奇坎，攸往谅必乖。一稔且难获，安能际盐梅。文王久不作，后车愿已灰。甘心以空瞑，千金捐草莱。天道谓之何，无聊良可哀。拭袂沾麒麟，虚尔王佐才。
谒仲雍墓一首
作者：黄省曾
朝代：明

荒原寻古墓，松桧翳祠幽。借问临诸夏，何如此一丘。衣冠开国俗，俎豆继春秋。千载怀清德，彷徨过客留。
谒孙翁墓一首
作者：黄省曾
朝代：明

肃趾松门寂，悲衿石峤寒。竹馀当日卧，云剩昔时餐。泽涧流应远，贤风吹未阑。山阳怀旧德，张酒不成欢。
谒老君庙一首
作者：黄省曾
朝代：明

伯阳怀大道，肖貌此山中。七色瞻灵气，三元仰圣风。庭松疑指树，殿像恍犹龙。安得如关尹，仙文一讨穷。
谒鄂国武穆王庙宫一首
作者：黄省曾
朝代：明

嶕城托湖澳，丹宇缀山阳。戾止巳切怆，停挹忽沾裳。百六遘倾朝，四七拥惟良。武烈诚希代，国士展无双。师尹荡友纪，荣夷纠皇纲。遂使汗马雄，反蹈属镂殃。紫垣蔽滔诡，熛阙恣游荒。妖湎驽秽甘，介狄黭浅忘。婴伏迨忠贤，嚣怨恫多方。一胥曾显吴，匹尹亦兴商。孰云宋箓烬，不在岳氏亡。筌宰既先拨，宗稷安可长。圣世钦往才，岁奠炳今章。哂彼俄顷荣，孰与万祀光。
谢公墩一首
作者：黄省曾
朝代：明

往时王与谢，命驾冶城游。千载闻遐想，二公今古丘。同心有李白，异代仰风流。感激生青草，予来空复愁。
谢陈孟锡见过
作者：黄省曾
朝代：明
体裁：五言律诗

曲薄遮花短，青莎入径深。征霞朝到幕，宿雨昼藏林。茗熟还生霭，泉寒亦照心。长违学士席，坐对阿戎吟。
豹犊行一首
作者：黄省曾
朝代：明

君家豹犊出何许，紫片霜毫自成绮。龙种堪乘天子车，兔飞可夺将军垒。几饰雕鞍超万群，一餐绿粟驰千里。乍尔骧缨掣电生，常时举足风云起。临流解惜锦障泥，看霞欲誇仙人履。逸气腾凌碧空外，长鸣蹀躞花林里。春风放龁三山草，秋日遨游五湖水。伏枥藏辉沧海湄，伯乐如逢价无比。
贾生叹一首
作者：黄省曾
朝代：明

贾生熊耳秀，洛阳诵诗书。一客吴门下，博士徵金除。慷慨论过秦，诸生咸不如。因遭虎臣毁，遂使龙颜疏。怀愁渡湘水，投言吊三闾。长沙见楚鵩，养空聊自舒。暂尔前席恩，终远天子居。徒然痛哭疏，听纳何趑趄。吴王死坠马，太傅伤有馀。竟岁亦沦没，海内皆欷歔。当时恭俭主，好贤名亦虚。
赋得仙山采药一首
作者：黄省曾
朝代：明

閟经图上品，五穴讨三花。洞乳将兼露，峦芝采杂霞。紫丸随宝镜，黄散挟鸾车。更得逢西母，银台路不遐。
赋得彭蠡湖呈卢识方兼柬屠秋官
作者：黄省曾
朝代：明
体裁：古风

秋水锁浔阳，南浮一何斥。沮洳连八州，吞吐贯七泽。诸峦信遥分，庐阜多黛色。朝窥松门镜，夕憩屏风石。卢君既豪迈，屠子复俊逸。跨雾出轻桡，凌霞挂长席。冯夷未息鼓，龙女已吹笛。韩终去不遐，石髓应可得。瀑布能生八月寒，石梁分明驾丹碧。二妙乘虚真快哉，飘飘俱作云端客。嗟予有兴莫尔从，西瞻徒跂山中舄。
赋得杨花一首
作者：黄省曾
朝代：明

点点玉楼盈，飞飞金户萦。何心亦作乱，不态自流轻。下叶疑随蝶，藏花若趁莺。一将夫婿拟，千里倍驰情。
赋得白鹿洞送职方卢师陈江西校文还朝一首
作者：黄省曾
朝代：明

咏真古灵区，峮嶙奠彭壤。洞辟涵幽虚，冈崇联嵣㟿。七匡托霞踪，二李税云鞅。调鹿有神泉，瞻凰在珍幌。国庠肇唐建，学院由宋昉。聚彦理金匮，为宫耀银榜。朱赋遐泽流，吕记高山仰。昭代崇曩辙，名绅振前响。卢君茂苑英，骞腾凤楼上。衡才抱纶命，清秋肃南艕。圭璧登水镜，骅骝尽贤网。事竣戒旋复，心劳惬盘赏。星子浮华舆，五峰驻徂两。重峦入回合，扬澜眺滉瀁。循涧玉膏溢，探岭瑶花长。贯道萝门清，礼圣孤殿敞。缨梁释烦襟，杯池动玄想。既悦讨仙峤，况喜裁吾党。群贤拱师哲，兹乐宁外奖。
赋得石上菖蒲一首
作者：黄省曾
朝代：明

盆水绿盈盈，中涵碧岛清。玉衡抽叶细，金韭吐花轻。嵩岳仙人记，浮生上药名。韩终希凤步，餐饵可长生。
赋得空床难独守一首
作者：黄省曾
朝代：明

望望切君望，怀怀秪婿怀。一身将化石，万念岂成灰。梦偶衾终独，书抛雁不来。镜中蛾黛色，翠锁若为开。
赋得红玛瑙芝杯一首
作者：黄省曾
朝代：明

上玉丹文缕，珍杯赤理华。购自月氏国，投之处士家。夜挥侵宝烛，春举夺桃花。仙人将桂阙，携去饮流霞。
赋得菊散一丛金一首
作者：黄省曾
朝代：明

瑶霜降青女，金风流菊除。菲茎如翠总，悬蕊学星舒。杵荐刘生饮，挼充王母虚。藉尔九阳英，颐我百龄馀。
赋得行舟逼远树一首
作者：黄省曾
朝代：明

一苇泛遥空，桃花度绮风。五湖孤楫里，千里片帆中。萍酒衔春绿，霞竿垂暮红。秦源何处所，摇思玉林宫。
赋得轻燕逐风斜一首
作者：黄省曾
朝代：明

三月雕梁燕，飞飞弄景韶。采乘花雨度，斜趁柳风飘。语幕侵歌丽，回帘逐絮娇。赵家魂不散，金屋尚逍遥。
赋得释子卧云房一首
作者：黄省曾
朝代：明

释子云俱住，无心两自依。禅香和暮閤，卿霭染春衣。拥锡孤浮影，谈经五色辉。解空何处所，贞际本亡机。
赋得长命缕一首
作者：黄省曾
朝代：明

五色灵仙缀，千丝少女攀。缕交禳绿发，臂系益红颜。并虎分龙内，同鸾出凤间。永年从此得，何须假九还。
赋得阳台一片云一首
作者：黄省曾
朝代：明

霭霭更萦萦，天边断复并。雨含辉觉重，风度影逾轻。晓驻歌梁色，宵行梦楚情。若看流不返，游子惜徂征。
赋得黄山泉一首
作者：黄省曾
朝代：明

仙岭媚春华，浮泉杂绮霞。云中回碧草，天上泛桃花。流蔽金堂宅，源从玉女家。容成如可揖，绿酒酌丹砂。
赋苕溪草堂和孙太初韵一首
作者：黄省曾
朝代：明

翠竹婵娟傍野潭，秋山日映草堂寒。云枝桂树临虚榻，翡翠山鸡照碧湍。漫学赤须求茂苑，久携青剑隔长安。时时野服乘高兴，采药吞芝歌远峦。
赠三际上人一首
作者：黄省曾
朝代：明

蓬莱牟子国，释者有高秀。早入不二门，禅枝荫海岫。常怀古金人，思与灵境遘。秉锡为方游，始驾秦淮舟。宝志谒灵谷，华林竟何求。遥探补陀迹，孤踪赴明州。潮音巉岩洞，乘涛忽而至。持尔慧锷心，恍惚逢大士。天台五云长，归途指仙乡。把月坐琼楼，餐霞留石梁。临安访天目，㴩溶两湖绿。空明荡烦嚣，清猿伴孤宿。朅来止吴门，百花寓幽刹。趺观表法幢，贞宗开顿筏。春风三月时，缅忆清凉处。万里探五台，往接文殊记。清舸沂芳川，日弄桃花树。
赠三际上人一首
作者：黄省曾
朝代：明
体裁：古风

蓬莱牟子国，释者有高秀。早入不二门，禅枝荫海岫。常怀古金人，思与灵境遘。秉锡为方游，始驾秦淮舟。宝志谒灵谷，华林竟何求。遥探补陀迹，孤踪赴明州。潮音巉岩洞，乘涛忽而至。持尔慧锷心，恍惚逢大士。天台五云长，归途指仙乡。把月坐琼楼，餐霞留石梁。临安访天目，灉溶两湖绿。空明荡烦嚣，清猿伴孤宿。朅来止吴门，百花寓幽刹。趺观表法幢，贞宗开顿筏。春风三月时，缅忆清凉处。万里探五台，往接文殊记。清舸沂芳川，日弄桃花树。
赠任伯古居士一首
作者：黄省曾
朝代：明

觉海遥乘般若舻，褐衣常挈智光珠。不于尘界求三岛，别有乾坤具一壶。河上丈人章句妙，华严居士性情孤。云踪去住元无定，肯共遗民结社无。
赠僧显一首
作者：黄省曾
朝代：明

开士栖幽刹，萝扉常自扃。结莲求妙法，采贝写残经。露电驱形縳，云霞养性灵。道风清扇所，羡尔理无生。
赠冯隐君一首
作者：黄省曾
朝代：明

历苦遘真诠，求山养大年。未成栖福地，常自挈壶天。迹市心惟白，龄衰鬓且玄。尘嚣吾所厌，对尔意超然。
赠别草陵山人一首
作者：黄省曾
朝代：明

南方一黄鹄，抗志在蓬昆。举翮青冥上，哂彼鸡鹜樊。矌览翱四海，择对鸾鸑言。秋飙吹盘游，落我桃花源。宣歌肺肝粲，展调风雅骞。听之再三羡，可与泗夏论。不羞阮家贫，芝薇荐壶樽。寻渡越水深，还乡翳文园。聊鼓高山音，天际送孤翻。
赠前山蔡行人
作者：黄省曾
朝代：明
体裁：古风

左手握灵蛇，右手遏狂澜。少年不经意，坐转炉中丹。入巷闻清风，出门见颜色。白马紫障泥，拥道来相识。
赠却将军永一首
作者：黄省曾
朝代：明

却縠将军冠，初还紫塞遥。用兵神出入，图阁气雄骁。九挂黄金印，重超玉烛朝。公卿推庙略，争道霍嫖姚。
赠友生一首
作者：黄省曾
朝代：明

念尔三吴客，高游溯六川。壮怀探玉略，雄抱历金边。国剑看星佩，家弧映月悬。五侯心不下，万里气能前。舍笔齐班业，怀符学李贤。紫城时未偶，青镜岁常怜。豹躅依山壑，鸿情寄陇田。业因交友薄，名为守躬全。春日逢杯酒，殷勤赠此篇。
赠叔禾宪使田子一首
作者：黄省曾
朝代：明

怀风道旷熄，咏性和恒寡。遐凤击霄万，细鹖玩蓬下。作轨方沓迷，天府吐兹假。之子振摛藻，扬籁排众冶。绂冕效贞矢，山水有清写。仪吉光渐鸿，衿远销害马。悬迟迨顽薄，旌履戾衡野。伯琴感初挥，嵇林悦新把。眇眇言鹜玄，彬彬意凌雅。永好在报章，援翰此欣洒。
赠大司马王公廷相一首
作者：黄省曾
朝代：明

祢生一剌怀中灭，何事龙门却喜攀。艺苑才名应独步，紫庭风节更谁班。嵩云河色瞻露气，海日江春慰旅颜。客子今朝欢不及，得将鱼目换珠还。
赠宋克贞
作者：黄省曾
朝代：明
体裁：古风

艺圃晨夜耕，励志终当奋。聚萤亦太拙，箪豆但推分。能行古人事，勿怀今人愠。含冰著义烈，咀霜有馀韵。顾彼堂堂高，讵若恂恂近。睥睨宋子垣，俨闻弦歌训。
赠尹生一首
作者：黄省曾
朝代：明

尹喜有仙骨，蓬丘生好怀。白云看欲举，紫气望将来。上草杯霞觅，真图洞日开。五千须早诵，浮鹤谢红埃。
赠慈舟禅师览藏一首
作者：黄省曾
朝代：明

台宗久岑落，糠秕渺金口。贤释钦缅风，展贝宴林薮。义外靡鱼兔，璞间即瑶玖。拣驳徒迷方，庶几泽灰朽。
赠方士一首
作者：黄省曾
朝代：明

采药常游国，还丹不计春。宝书传海客，黄散济时人。玄俗留红市，涪翁寓绿滨。三千何日就，挥手拂飙轮。
赠无爱上人自南海来求山栖一首
作者：黄省曾
朝代：明

师也丛林秀，嘉年截爱河。无生成般若，不染出娑婆。珠性明浮海，云山照宅阿。谈玄排二语，高坐未能过。
赠朱太宰懋中一首
作者：黄省曾
朝代：明

太宰仙台早挂缨，栽花漉酒寄高情。门庐不改齐婴卜，涂巷皆知司马名。大雅合称金殿首，高标争羡玉壶清。自惭独步非王粲，降德忘年倒屣迎。
赠杭郡太守李端甫一首
作者：黄省曾
朝代：明

孔学纷以湮，吏道鲜清朗。群生冀休和，符守待仁长。李子建南麾，鲁风振遐响。廉躬若置水，恺德展苇杖。为邦曰伊始，沾露巳云广。黄凤当集多，张麦行岐两。鄙予卧中林，善治夙希想。逢此芟草末，意属钦明上。缔交即衿悦，抒论每心赏。蕴协欬若兰，中孚道胥奖。圣理诚坦阶，王政故反掌。愿言崇久要，鸿化在瞻仰。
赠武进士万民望转漕北上一首
作者：黄省曾
朝代：明

虎帐临沧海，龙韬入大科。禁云留拂麈，天月引鸣珂。报国孤心急，封侯逸气多。班生今老矣，见尔愧如何。
赠沈博士春波
作者：黄省曾
朝代：明
体裁：古风

凉风飕飕初落木，休文乘秋入林屋。看月同登蒋济楼，采药遥寻子真谷。余家柴门宿荒草，竹下开窗通白鸟。秋眠推枕月高舂，时抚阑干坐木杪。沈君过我不厌寒，问我著书完未完。写经欲就松间露，探老犹疑瓮底丹。君言山高水长重复重，应有奇物生其中。文章浑厚得元气，千古不朽必此翁。多君爱我谬见推，顾我不足为君知。角皓曾烦汉皇诏，刘根枉致人间疑。坐君且对橘间酒，来日山中九月九。白云本是予家物，青芝匝地非君有。送君乘风返，不见书画船，但见虹霓贯牛斗。
赠王庆辛
作者：黄省曾
朝代：明
体裁：七言绝句

可爱名家琼树枝，白莲花畔看临池。武陵旧榻模糊久，番得兰亭玉枕碑。
赠王敬止侍御一首
作者：黄省曾
朝代：明

上国中林老，先朝法从臣。道虽藏侧翅，名已播批鳞。闭户文章贵，开园花鸟新。惟邀贲丘者，芳酒共嘉辰。
赠祝京兆希哲一首
作者：黄省曾
朝代：明

卿云结华氛，川岳降灵才。总岁翔文圃，玉版靡不开。绵络研群典，稡拾多所裁。怀此游夏珍，龙息于丘莱。凤凰有奇音，时乎不我来。日月迅西流，苞羽安无摧。竹花食东海，岑寂岂尔怀。扶摇从南飞，敛彩丹丘隈。沉耀同归尽，尼蹠皆已灰。所羡在删述，驾与往哲陪。敷辞振扬马，万代长昭回。
赠茅顺甫进士归吴兴一首
作者：黄省曾
朝代：明

羡尔吴兴彦，登庸入紫闉。妙才惊国老，青岁冠时人。浮玉门闾大，苕溪气象新。还携帝城色，归作故乡春。
赠荅学仙一首
作者：黄省曾
朝代：明

鸿术居吴市，云装想翠津。欲看楼是玉，须厌宅为尘。草异人间药，花非世上春。赤松曾授诀，过我问玄真。
赠许缮部仲贻
作者：黄省曾
朝代：明
体裁：五言律诗

秋前一解榻，霜后未逢君。村暗愁枫叶，书香忆砌芸。閒居堪养望，馆职已潜分。琼树天寒秀，颓颜数借薰。
赠闾锦衣珍一首
作者：黄省曾
朝代：明

兴御清筵发，心当绿酒豪。始逢知骥步，一语见龙韬。念国调飞马，看云拭宝刀。半酣多战气，失喜挂麟袍。
赠阮将军本常一首
作者：黄省曾
朝代：明

忆昔攀逢龙凤会，带砺河山誓金匮。放马长洲垌草碧，洗兵震泽湖云翠。几临清濑弄鹍弦，每傍花林引鸾吹。莫讶将军有啸歌，春空海上无烟燧。
赠陈抚军习一首
作者：黄省曾
朝代：明

子也侯门种，雄奇自妙年。绿沉如月满，金仆似星躔。气有穿杨逸，名犹饮羽贤。教台先中的，一日万人传。
赠隆玺禅师一首
作者：黄省曾
朝代：明

自解无为法，常调鹿苑琴。定中酬万用，尘里湛孤心。万里无依锡，虚囊不取金。须知四真果，应得證于今。
赠高山人瀫谈海游一首
作者：黄省曾
朝代：明

以尔神情好，龙波泛舸前。一樯标赤日，万里阁青天。目急沧溟岸，心摇紫峤仙。近山占白鹭，欣把玉杯传。
赠魏公子徐京一首
作者：黄省曾
朝代：明

中山王孙居云子，浮云同驻吴趋里。翩翩逸气千紫云，荣华不直东流水。五陵之豪岂足交，折节来寻江海士。赤松笑闭穹窿山，方平正隐干将市。齐云楼前倾盖逢，终日言谈洗心耳。别来几时愁绿萝，青鸟衔书下彤几。高歌灿烂五色霞，鸾龙回薄苏台纸。再三展读知尔心，昂藏常在苍冥里。
赠黄五岳
作者：黄省曾
朝代：明
体裁：五言律诗

夜泊依淮水，朝游云月移。高县季子剑，行载董生帷。桂露丛初蔼，江篱香细吹。金城递秋响，霞馆积新诗。
超果寺访张进士承宪宴集一首
作者：黄省曾
朝代：明

谓子高衿者，经时栖鹫林。旧能谈德观，兹复撰文心。眺处青山郭，閒来绿水琴。何期芳醑载，江国共游临。
越来溪
作者：黄省曾
朝代：明
体裁：古风

越来溪光常浥浥，远接吴江混寒碧。暝钟未起秋霞飞，坐眺无如茶磨石。越来溪上多游人，香车宝辔俱生尘。桃花妒红芳草绿，三月来寻曲江曲。春花秋月无尽头，朝来暮往何时休。吴台越馆今何在，苍烟碧石俱含愁。我来八月露气凉，常从云端开竹房。溪山一卧便十日，形骸尔我浑相忘。沙明鸟白奈不得，况是长桥菰米香。
越来溪歌一首
作者：黄省曾
朝代：明

苧罗山下女，时来挥鬻薪。扬蛾吴宫里，羞杀馆娃人。子胥没金匮，笑与龙逢邻。哀哉怀九子，螳螂感其亲。昏冥黄雀言，饮马长江滨。五湖浮越兵，绿水旌旗明。英雄轼蛙主，壮气吞鲵鲸。君子被兕甲，白日围孤城。青山动鼙鼓，玉殿欻然惊。鹿洲与豨巷，台榭为之倾。吴王耀素甲，叱咤黄池盟。归栖秦馀杭，始忆公孙情。伏剑五胜衣，千古为悲辛。迢遥长洲苑，忽与会稽并。范蠡鸟喙去，仲尼雅琴行。嗟此鸡狗辈，功德非峥嵘。句践亦巳矣，海内留空名。至今二君冢，春风野人耕。
越江春泛一首
作者：黄省曾
朝代：明

越中浮画鹢，芳候得嘉游。江碧云光定，林红春色流。客情兼燕影，琴兴更花洲。落日山阴道，悠然思故丘。
越裳一首
作者：黄省曾
朝代：明

越裳泛碧海，白雉充皇家。四宾果何来，礼乐在中华。帝迹贵齐贯，凋残那可誇。
车行
作者：黄省曾
朝代：明
体裁：古风

车行出北郭，坰马萧萧嘶。凉风动广野，鸿雁纵横飞。阴山急烽火，万里赴战期。宝刀鸣鞘中，不顾家室私。家室予岂远，君恩不计返。单于既宵遁，联镳猎胡苑。车行何幡幡，鸿雁俱北还。草青涉交河，月黑闭汉关。沙河自南流，关门自北启。何时赦馀丑，轻车拜天子。功成不受爵，长揖归田里。耕田有馀力，养亲有馀日。失足在战场，遑脩荐枣栗。
辛卯冬别友北上一首
作者：黄省曾
朝代：明

平生愁作别，今我适长安。忍使乡园客，都成梦里看。
辛夜
作者：黄省曾
朝代：明
体裁：五言律诗

夜市平台旷，铜陵激涧流。仙娥开桂殿，溪子泛松舟。跨汉星桥迥，经天虹带脩。绿烟当夕灭，凉送玉壶筹。
过吉草庵一首
作者：黄省曾
朝代：明

池刹居偏野，云霞日异开。松声清座梵，竹气洒林苔。白鹤佺期觅，青梯灵运来。偶看香阁咏，因爱皎然才。
过毗陵怀郑蒲涧
作者：黄省曾
朝代：明
体裁：五言律诗

数尺宫墙近，三年见面难。迎车寒草绿，送客晚枫丹。无作酬关尹，留诗寄讲坛。梁溪今夜瑟，空复月中弹。
过江总废宅一首
作者：黄省曾
朝代：明

江令有遗宅，段侯种花柳。岂知越岁年，此地复非此君有。人事多变迁，荣华讵能久。君不见狂秦昔筑子午台，沛公来登酌金斗。神龙赤乌他姓居，梅梁重云亦不守。虎士挥戈走凤舆，六代兴亡如反手。春风悽然伤我怀，落星楼前一沽酒。
过沛一首
作者：黄省曾
朝代：明

偪阳千古国，泗上起飞龙。帝业黄沙在，山城紫气空。旧亭迷草绿，新县接霞红。馀迹犹堪访，歌台标大风。
进酒行
作者：黄省曾
朝代：明
体裁：古风

冰盘清寒沈李赤，蔗浆调和子鹅炙。炎天何处生冰雪，月出花香好留客。麻姑井泉金汁浓，水晶壶瓶倾琥珀。巴渝身轻捷，越女天下白。曲易终，欢无极。有客白晢鹤氅衣，手持如意生寒辉。清风扬扬起江汉，坐来黄鹄冲天飞。天河出，乌鹊回。短箫飒飒生清哀，哀欢苦乐不可知。良辰美景怀须开，刘伶不饮今在哉。
远游篇一首
作者：黄省曾
朝代：明

游必之沃野，陟必遵丹山。听鸟挟文凤，息木依琅玕。毋啸有灵觏，辕台任好攀。远兹猛虎迹，高风那可班。
连游虎丘
作者：黄省曾
朝代：明
体裁：七言律诗

昨日亲穿竹下篱，今朝山鸟见应疑。莲花水涌生公石，萝薜春藏陆羽祠。不染游尘偏境曲，但令微服少人知。年来七尺看云杖，缘在东林到恐迟。
送丘道人之曹县访师一首
作者：黄省曾
朝代：明

旅鹢辞胥浦，探车入景山。岱云摇缅意，齐鹿对高颜。玄水珠将觅，黄舆金再还。此行逢紫气，应在尹公关。
送中书舍人王子永入京一首
作者：黄省曾
朝代：明

秘掖文台旧，趋墀属少年。旭承鸡树月，花直凤池烟。八銮陪翊圣，五字草称贤。此去金门里，何殊玉苑仙。
送人之徐州一首
作者：黄省曾
朝代：明

五月宜江棹，清樽送远游。客衣轻白葛，去路引芳洲。草碧枌榆社，莺啼燕子楼。砀山云气歇，怆矣寄新讴。
送人之汴一首
作者：黄省曾
朝代：明

别思临宵雨，离樽傍早春。苑舟江外湿，河柳客中新。列炬催行色，题书间酒巡。梁园三月里，忆汝对花辰。
送仲兄会试北上二首
作者：黄省曾
朝代：明

自昔称三凤，琅玕兄早餐。今飞帝城去，长路雪霜寒。弟失风云便，萧萧摧羽翰。遂令歌舞隔，丹穴忆长安。岐路始千里，悬帆早欲分。弟如南峙岳，兄似北流云。投翰将临□，弹冠想策勋。寒江夜孤雁，可以比慇勤。
送仲兄会试北上二首·其一
作者：黄省曾
朝代：明

自昔称三凤，琅玕兄早餐。今飞帝城去，长路雪霜寒。弟失风云便，萧萧摧羽翰。遂令歌舞隔，丹穴忆长安。
送仲兄会试北上二首·其二
作者：黄省曾
朝代：明

岐路始千里，悬帆早欲分。弟如南峙岳，兄似北流云。投翰将临□，弹冠想策勋。寒江夜孤雁，可以比慇勤。
送刘范东守永平郡
作者：黄省曾
朝代：明
体裁：古风

瑶华半销落，朝露忽飞霜。仗剑送远人，牵裳思徬徨。曩作万士师，玉德流朱方。邂逅西曹邸，转盼属辉光。北方有嘉命，日出践河梁。河梁容易别，顾瞻幽冀长。假节烦大贤，伟图非小康。碣石开灵宫，孤竹擅封疆。雄州接海角，作险壮帝乡。昔闻别驾功，今睹专城良。文武十万家，一鼓俱奋扬。出入兼徽略，启处得未遑。喙息鹪鹩枝，不随黄鹄翔。时因东北风，尺书勤远将。
送叶敦叔还慈溪
作者：黄省曾
朝代：明
体裁：古风

秋晖杲澄江，丹枫隐金阙。悬念慈湖霜，弃捐白门月。与君俱他乡，天涯勿遽卒。青青怜桂枝，去去悲短发。日暮琴不鸣，樽空鸟屡没。送君转依君，清梦先瓯越。
送吴人席生归乌镇旅寓一首
作者：黄省曾
朝代：明

念汝昔为客，谁知客处家。一违吴苑月，十落异乡花。暂理苏台酒，寻催霅上槎。五湖桑梓绿，瞻否洞庭霞。
送吴子惟新归钱塘
作者：黄省曾
朝代：明
体裁：古风

落日白下门，逢君碧岩里。下马拂石堂，倾盖欢无已。结交无故新，新人胜旧人。所重在知己，千金难许身。君如青琼枝，照我光栗栗。松下解朝簪，云端弄瑶瑟。我亦就君酌，叩君竹边室。山花照厅事，座上秋渠潏。方窃芝兰膏，中途遽相失。知君有心事，青年解官亟。
送唐编修北上一首
作者：黄省曾
朝代：明

圣主建元良，天衿属万方。选材营震庙，储宿捧离光。邓禹惟贤简，山涛以德扬。妙登充四友，清择象三王。襁褓开周诵，诗书迪汉庄。宣猷趋桂苑，求福侍兰坊。玉质华监抚，金声起就将。伫看仁孝德，永系宝图长。
送大行张春江
作者：黄省曾
朝代：明
体裁：七言律诗

高谷朝花簇酒筵，仙郎勒马谩扬鞭。蒹葭岸白月满地，枫叶楼红霜接天。内选只今推旧望，台迁何必待新年。春风易到秦淮柳，常苦怀人万树烟。
送孙山人归苕溪草堂一首
作者：黄省曾
朝代：明

山人遗荣者，长啸游三吴。海上冠服野，客中琴剑孤。阳春武林去，飞鹤思林逋。桃李本无言，忽然生西湖。秋鸿度霜野，茫茫动轻舻。棹入霅川里，水寒汀草枯。缅想玄真子，昔代烟霞徒。结庐追高尘，白云炊雕菰。萝日理璚篇，江风开玉壶。故人亦豹隐，肮脏在吴趋。幸枉瑶音来，慰予长叹吁。
送客还新安一首
作者：黄省曾
朝代：明

草绿新安郡，天春问政山。吴门三月里，桃李送舟还。老动乡关思，新开江海颜。程潭高隐地，应共白鸥閒。
送张元之还道州
作者：黄省曾
朝代：明
体裁：五言律诗

载去金陵月，君行兴不孤。山青过湘浦，云白近苍梧。室远思风采，春明丽壮图。隋珠不弹雀，莫怪众中殊。
送张吏部北上一首
作者：黄省曾
朝代：明

薄游山水都，遘子玄朗器。虽止携把间，矫接凤鸾意。高衿挹弥冲，渊谈畅曷匮。兰蕙存素交，缃藻缅清寄。振翼渐光朝，握鉴佐衡治。茂纶协要举，叔则肇芳誉。始秋理瑶鹢，中吴展华觊。当岐发眷想，兴诗抒离思。
送张子言适越二首
作者：黄省曾
朝代：明

陆剑巴琴动远游，隋珠和璧映沧洲。观吴无复鸳鸯殿，泛越空寻翡翠楼。平子才高三辅希，客星南逐五云飞。愁歌玄赋名何早，紫岳丹丘兴不违。
送张子言适越二首·其一
作者：黄省曾
朝代：明

陆剑巴琴动远游，隋珠和璧映沧洲。观吴无复鸳鸯殿，泛越空寻翡翠楼。
送张子言适越二首·其二
作者：黄省曾
朝代：明

平子才高三辅希，客星南逐五云飞。愁歌玄赋名何早，紫岳丹丘兴不违。
送张西谷
作者：黄省曾
朝代：明
体裁：五言律诗

茂先偏博物，顾我意殊深。客倦辞梁苑，秋悲复楚吟。空江明月棹，高兴碧霞岑。别后鱼笺早，无令霜满林。
送惠生之太和一首
作者：黄省曾
朝代：明

春色饶江舸，仙山觅太和。翠台孤日动，金殿五云多。汉水桃花泛，襄城燕子过。习家池尚在，为我寄清歌。
送方仪部
作者：黄省曾
朝代：明
体裁：古风

城隅属新爽，江介有别业。攀翻西陵桂，悽凉暮江涉。美人欲何之，持觞屡悲咽。緤组趋承明，束带侍华轩。步顿青云端，展对当象筵。垂名寿千古，得意取片言。岂虞岩穴士，怀春不能宣。行行须努力，缅瞻极南北。
送方士入西山一首
作者：黄省曾
朝代：明

大泽浮三翼，探源不谓遐。绿空萦柳叶，红水弄桃花。掌上仙人露，窗中玉女霞。馔麟将酒处，谁是蔡经家。
送施宗锡归福州一首
作者：黄省曾
朝代：明

花移北窗日，竹洒南荣风。双燕语度水，一蝉吟流空。晋安施宜生，别我吴城中。因谈三山秀，问尔长春宫。但云草木繁，巳无台观隆。功名不值一杯水，忽然使我怀庄公。君平昔日于此地，延年秘诀留山翁。飘飘今日拂衣去，亦可岩壑求遗踪。他年我作石，䦵其待之降虎峰。
送李侍御北上一首
作者：黄省曾
朝代：明

骢马饯朝天，还台动綵旃。入京心象阙，别国思山川。芳草迷舟外，杨花乱席前。断云如可把，赠取佐离弦。
送杨仪部入南峰
作者：黄省曾
朝代：明
体裁：五言律诗

解组能轻世，寻山为著书。岩房旧卜筑，霞鸟日虚徐。佳丽望殊远，高明兴自疏。无心伴禅寂，但仰子云居。
送杨进士令贵溪一首
作者：黄省曾
朝代：明

灵山龙虎地，单父有荣除。青琐初登闼，朱鸾遂拥车。荆南推远器，田界撰新书。会见芳声达，乘骢耀里闾。
送楚瑛上人吴门百花庵阅藏毕归钱塘一首
作者：黄省曾
朝代：明

我闻洛阳记，首阐四二经。遂使鹿苑言，登此汉氏庭。世高鼓清波，支娄继芳馨。建初珊瑚舌，长安凤凰旌。自此三藏书，灿然若繁星。楚瑛僧家宝，松萝閟幽扃。兀然理金篇，廓尔昭心灵。宛如一粟许，无涯摄沧溟。春风鹫山吹，忍草忽巳青。思弄武林水，桃花驾归舲。人生一世间，去住皆浮萍。折杨固分手，临岐已忘形。往说无生法，天花何处零。
送汤太学子重
作者：黄省曾
朝代：明
体裁：五言律诗

春尽伤羁旅，逢君又告归。尊前花易落，梦里蝶空飞。草暗教停辔，江浓诧染衣。吴蚕四月老，卢橘到应肥。
送潘子汝亨还庐江
作者：黄省曾
朝代：明
体裁：五言律诗

秋光不觉尽，红叶己无多。半载同山寺，天涯奈别何。短檠犹挂壁，长剑不成歌。片月随君远，丹崖空绿萝。
送王与龄郡推部擢北上一首
作者：黄省曾
朝代：明

梁噫托高庑，台凿栖巍巘。方秉任卿节，遂枉庞参辇。严能有强击，仁猷觌芳阐。中正绝鞶褫，耿砺谢金湎。神标抗威明，善济协思远。四佐良守泽，一理赤藩典。苍兆慰喜荫，天衡擢奇选。南别春羽交，北遵夏云展。求兰狭辰秀，从凤密英隽。丝绳效忠荅，哲门履清践。征翼不可攀，穆如赠江饯。
送王兵部汝中之中都兼柬苏御史允吉一首
作者：黄省曾
朝代：明

秋霞宛送金陵棹，暮雪重过赤门道。已解停车问绿苔，还怜采药栖青峤。芳草王程别奈何，征帆流雁引长河。淮南为寄乘骢客，念尔劳劳积梦多。
送王子卿之金陵一首
作者：黄省曾
朝代：明

忆游武林时，君家绿杯举。白云如杨花，拂洒萦空起。高堂凄清弹锦弦，我吟鲍照瑶台篇。逢君意气即倾倒，别时几载心茫然，闭门偃卧吴宫边。花溪忽遘王猷船，故人相对还相怜。金陵去访凤台迹，三山眺落长江烟。霜飞九月不堪客，归来愿及春风前。
送王推府与龄贺圣诞之京一首
作者：黄省曾
朝代：明

翠水流华瑞，丹陵启圣光。河灵天诞永，龙叙帝图昌。燕湑传三爵，移珍走万方。士英归许善，郡妙简王祥。缛夏浮青舸，金秋入紫阊。霞裾瞻虎陛，星履次鹓行。秘殿闻仙乐，槐宸接寿觞。向舆称有庆，望极颂无疆。荐礼衣冠盛，咨风献替长。名儒留侍从，东掖握兰香。
送田兵部归闽一首
作者：黄省曾
朝代：明

嘉月停兰舸，金亭狎凤群。江回茂苑日，天吐鹿台云。暂喜流萍聚，先愁折柳分。何时携紫镜，同揖武夷君。
送白礼部贞夫入秦祭告韩王一首
作者：黄省曾
朝代：明

半岳摧金峡，中河竭武川。帝枝凋贵叶，晨纛逝宵軿。八代分封久，千程锡赗专。□琼颁内玉，简使出台贤。当扆将宸怆，维藩设祖筵。鸟看朱有翼，炉挹广成烟。问异观殊化，怀符发藻篇。萧关旌欲动，一奏雍门弦。
送皇甫子循黄州推府一首
作者：黄省曾
朝代：明

迢遥邾子国，此地拥朱轮。言携吴苑藻，去赋楚江春。赤壁云霞古，香垆气色新。倘过湘水上，应忆吊原人。
送皇甫礼部子安使中都省亲还京一首
作者：黄省曾
朝代：明

眷阙肃輶轩，辞家怅祖筵。云霄搏九万，礼乐职三千。奉使劳方展，宁亲孝复全。予怀重情旧，驰送学流川。
送石太守简之高州一首
作者：黄省曾
朝代：明

相晤即相别，春樽饯客归。岸无垂柳折，席有断云飞。道在行皆得，名芳远亦辉。片帆催五马，翘伫思依依。
送祝遥绪参政广西一首
作者：黄省曾
朝代：明

载英标济美，摛藻掇科芳。帝献金为籍，仙遵玉作堂。事殿分曹秘，言车佐省香。谠陈停汉辇，嘉告补尧裳。凤翼投闽徼，鹏心擢楚邦。南河茅戟秉，西雍宪旌骧。日观熙雄土，星泉抚钜方。羊碑应读岘，贾赋合浮湘。六服登殊绩，绪藩咏太康。建麾风自远，荫岳道逾光。八桂称遐镇，三明惬大扬。龙城归泽露，象粤待谟匡。定知留惠爱，涂巷咏甘棠。
送罗纶还长安一首
作者：黄省曾
朝代：明

送子长安去，南山归考槃。原间日欲落，江上春犹寒。溯河将纡轸，入关应始欢。吴云何缥缈，将分犹共看。
送萧解元子雍北上一首
作者：黄省曾
朝代：明

门停剡溪棹，萧史特相过。揽辔有黄鹿，藏笼无白鹅。秋云来禹穴，寒月向清河。轩冕归相访，西山看薜萝。
送蔡子师古楚游一首
作者：黄省曾
朝代：明

蔡经苏台秀，幽情爱山水。家近毛公坛，身居洞天里。时时春风棹一舟，吴王胜迹皆探求。孤怀忽尔忆江汉，飘然特作襄阳游。襄阳岘山青无改，轻裘缓带人何在。古碑读之不流泪，空云功德高四海。巍巍自有宇宙在，登贤眺圣俱尘埃。君留翠微襟抱开，飞觞摇笔何徘徊。清心复为清潭赏，桃花不言映君舫。明月沿求弄珠女，锦波粼粼人巳往。鹿门古城东，昔居庞德公。亦有孟夫子，采药钦高风。乘兴回舻金涧处，朗吟白云何时去。考槃石床栖隐间，飞光独照青岩树。今尔寻遗踪，攀践心无穷。不见浩然子，徒看丹桂丛。却笑纷纷长安下，朝朝䬃踏动车马。从来宁老轩冕中，选丘遵壑情何寡。予也怜君负逸调，襄阳名山复吟眺。归来览尔大堤作，苏台把袂一长笑。
送蔡子师古楚游一首
作者：黄省曾
朝代：明
体裁：古风

蔡经苏台秀，幽情爱山水。家近毛公坛，身居洞天里。时时春风棹一舟，吴王胜迹皆探求。孤怀忽尔忆江汉，飘然特作襄阳游。襄阳岘山青无改，轻裘缓带人何在。古碑读之不流泪，空云功德高四海。巍巍自有宇宙在，登贤眺圣俱尘埃。君留翠微襟抱开，飞觞摇笔何徘徊。清心复为清潭赏，桃花不言映君舫。明月沿求弄珠女，锦波粼粼人巳往。鹿门古城东，昔居庞德公。亦有孟夫子，采药钦高风。乘兴回舻金涧处，朗吟白云何时去。考槃石床栖隐间，飞光独照青岩树。今尔寻遗踪，攀践心无穷。不见浩然子，徒看丹桂丛。却笑纷纷长安下，朝朝飒踏动车马。从来宁老轩冕中，选丘遵壑情何寡。予也怜君负逸调，襄阳名山复吟眺。归来览尔大堤作，苏台把袂一长笑。
送蔡子归西山一首
作者：黄省曾
朝代：明

子胥江上君逢我，泰伯祠前我送君。君卧西山那得见，令人长望洞庭云。
送蔡师古客武陵一首
作者：黄省曾
朝代：明

日照岘山古，云归襄水春。青青洞庭草，千里引游人。崔井酒初熟，桃源花又新。羡君人代里，江汉得垂纶。
送蔡羽归西山一首
作者：黄省曾
朝代：明

山闻如日观，君宅与云齐。西子澄湖在，毛公仙处迷。霜飞春草歇，月出夜猿啼。何日攀登遂，扬帆震泽西。
送蔡行人子木使楚藩四首
作者：黄省曾
朝代：明

置酒此胥台，征铙晓吹催。山川离处瑟，形影别中杯。远树参愁挂，流潮杂绪洄。遥持绿水曲，去入楚门开。旷岁一谐逢，兰弦并咏风。还将千里别，劳我寸心中。草积王程绿，花飘客思红。云骖黄鹤地，兹有凤跄同。天节下金门，皇情眷玉藩。綵旒恭国典，珠匣惨王园。孔树山朝色，鹥舆泉夜恩。渚宫将楚挽，孝理佐弥敦。藻局承赍板，盘城进礼珂。三湘迎赋草，七泽润文波。宠露龙㡛浃，恩风玉座多。松门弦吹举，当有便房歌。
送蔡行人子木使楚藩四首·其一
作者：黄省曾
朝代：明

置酒此胥台，征铙晓吹催。山川离处瑟，形影别中杯。远树参愁挂，流潮杂绪洄。遥持绿水曲，去入楚门开。
送蔡行人子木使楚藩四首·其三
作者：黄省曾
朝代：明

天节下金门，皇情眷玉藩。綵旒恭国典，珠匣惨王园。孔树山朝色，鹥舆泉夜恩。渚宫将楚挽，孝理佐弥敦。
送蔡行人子木使楚藩四首·其二
作者：黄省曾
朝代：明

旷岁一谐逢，兰弦并咏风。还将千里别，劳我寸心中。草积王程绿，花飘客思红。云骖黄鹤地，兹有凤跄同。
送蔡行人子木使楚藩四首·其四
作者：黄省曾
朝代：明

藻局承赍板，盘城进礼珂。三湘迎赋草，七泽润文波。宠露龙㡛浃，恩风玉座多。松门弦吹举，当有便房歌。
送表弟王曰俞之武冈州岷王府一首
作者：黄省曾
朝代：明

吾闻桃花源，渺在都梁州。子行往探之，啼猿引仙舟。吴门一片月，巳挂潇湘秋。英王得贤幕，扬裾凤凰楼。访古金城山，衔杯紫芳洲。若有王乔兴，丹砂应可求。
送谢与槐侍御还京
作者：黄省曾
朝代：明
体裁：七言律诗

柱史南来便北征，碧桃花下发江城。春冰不溅青骢马，客梦先游白玉京。谩整衣香趋宝席，遥知冠露湿金茎。太平华衮虽无阙，要尽夔龙夙夜情。
送谢海州纯奔丧还建宁一首
作者：黄省曾
朝代：明

霜月巳临寒，怜君觅故山。孝思方尔剧，旅况若为閒。岁去图仍壮，愁来鬓益残。著书还忆子，应在墓庐间。
送道流入九华山访真士一首
作者：黄省曾
朝代：明

念尔云装客，寻仙石照门。虬鸾思欲御，日月厌为樊。圣院参神侣，真峰访道言。桃花沿棹处，毋得更迷源。
送邢君赐还彰德一首
作者：黄省曾
朝代：明

珠玳王门客，南征自邺台。购图千里至，将雁九秋来。未解脂车倦，寻开饯祖杯。殷勤报双鲤，附取溯河回。
送邹礼部谦之入楚一首
作者：黄省曾
朝代：明

五月吴门客，相逢不可留。客堤芳草换，行树暖莺流。江远摇归思，山长寄别愁。楚天迷送眼，云处忆携舟。
送郡守戴公督学山东一首
作者：黄省曾
朝代：明

青兖名州古，仙旌此地行。紬书周玉版，著录鲁诸生。岱岳云霞阔，尧祠日月清。经过逢胜迹，题咏有馀情。
送郡守李公调建昌一首
作者：黄省曾
朝代：明

锡壤观南教，宣风动古声。旭星临国政，明电秉王成。拔□惩强族，持苇煦赤婴。邓攸惟饮水，汲黯不求名。缉扰欢谣起，蠲苛美化清。瑞凰辉见集，惠露湛其零。近下陈公榻，常攀谢子琼。好贤安罄折，咨理乐挥盈。吴苑方渐泽，旴江遽改征。德花离郡早，廉石在舟轻。治以循良贵，劳宜秩爵旌。兰荪留不可，长息送专城。
送金子士瀛春试
作者：黄省曾
朝代：明
体裁：古风

岁暮同京华，安危隐相托。念子千里行，令我情不乐。水寒木无花，城高日空落。言征在须臾，临觞不能酌。天王开宣室，求才意不薄。子有补天方，遭时须踊跃。昔羡子舆守，终然季布诺。寄我尺素勤，遥持慰寂寞。
送钱验封赴部兼柬郑文选一首
作者：黄省曾
朝代：明

曾闻宣庙多循吏，喜觏今皇起洁臣。不使李桃开别径，故将衡藻付高伦。云台毛玠题书密，春馆山涛启事新。冰玉郑君方牧马，澄清揽辔定相亲。
送闽中谢佥宪庭桂赴湖广一首
作者：黄省曾
朝代：明

西北生浮云，尔卧三山阳。捧檄镇雄藩，云卷苍天张。綵鹢浮新河，苏台玩莲芳。黄生江海士，斐然孔门狂。高车一以过，白衣忽相忘。挥手自兹去，锦袍耀三湘。持衡平江夏，皞然黎元康。苍梧见鸿没，黄陵听歌伤。金铖秀竹月，赤壁松萝霜。安陆九井深，衡山五峰长。夙昔慕此地，何时理行装。来寻桃花嵓，醉倚桃花傍。幽索凤眼绣，笑持虎盘囊。倘遇鹤上人，玉台以徜徉。
送陆子玄游东鲁一首
作者：黄省曾
朝代：明

南国巳春暮，君行向北云。星江浮客影，日观讨仙群。忽怆兹晨别，翻疑前岁分。归来竹窗下，欣把纪游文。
送陈侍御逅谪合浦一首
作者：黄省曾
朝代：明

白笔簪来好，金门谏所希。凤凰虽铩翼，骢马有光辉。岁晏衔离酒，灯前恋别衣。暂为千里别，鸡赦拟言归。
送陈子启之
作者：黄省曾
朝代：明
体裁：五言律诗

春去开门绿，莺啼畏客归。旧溪经树合，片石自云飞。读忆松间火，吟虚水上扉。己通南涧鹤，莫弃北山薇。
送陵浚明给事还朝一首
作者：黄省曾
朝代：明

八族吴宗贵，诸妫汉裔扬。太中垂宴喜，颖守炳趋蹡。附翼为龙翠，搴舆集凤凰。绍枝繁领袖，继体并干将。吾子金闺彦，高名紫旦乡。妙龄怀耿节，韦布巳孤翔。鹗举兼巍荐，鸿飞列要行。翰门供暮直，琐地寄朝阳。直气鸾闱上，忠谟象阙傍。定仪如惯习，论事有敷详。急务延英视，宏图玉塞防。用人陈四策，弼帝补多方。台驳情惟允，枢封夜未央。峥嵘奇管籥，慨慷动天皇。遂典衡才任，遥司藻墨场。赤霞南省阔，碧草会稽芳。水镜逢悬昭，儒衿共激昂。罄忠罗竹箭，拭眼得骊黄。春日王程远，青云宦路长。禁臣勤斧钺，明主夙衣裳。怀中有新草，行见奏明光。
送顾东桥巡抚荆襄
作者：黄省曾
朝代：明
体裁：七言律诗

虎头久系台中望，螭尾新誊阃外书。帝敕荆州殊有意，楚誇云梦未为虚。九溪部曲迎牙纛，三略文章照石渠。处处江山好筹笔，仲宣楼北暂停车。
送顾中舍汝嘉之京一首
作者：黄省曾
朝代：明

青岁入金闺，皇家直报鸡。锦从天上赐，衔是圣人题。旧国离琴奏，春城别马嘶。行行何所赠，但有剑如霓。
送顾伯刚令馀姚一首
作者：黄省曾
朝代：明

新擢侍含香，还除花县郎。近霄分帝泽，成宿接天光。北出薇垣外，南移牛女傍。他时想凫舄，遥瞩海霞长。
送顾豫斋入贺元旦
作者：黄省曾
朝代：明
体裁：五言律诗

画戟凌霜发，江城花未空。云开天路碧，树近驿楼红。待漏千门早，朝元万国同。共沾周宴喜，春蔼大明宫。
送黄山人归休宁一首
作者：黄省曾
朝代：明

戚家希素德，文族隐高搴。紫芳金洞掇，升诀羽人传。吸景移尘骨，餐砂引世年。昌亭聊贳酒，分鹢饯长川。
送黄山人游武林一首
作者：黄省曾
朝代：明

言命嵇生驾，钱塘访物华。香街接垂柳，绣户杂衔花。刹映湖中寺，帆停海上槎。帝乡今异古，姬馆客犹家。山自城心起，江于国背斜。奏杯应泻月，振策即凌霞。岭树时妨盖，园莺不避葭。桃源倘沿棹，归定武陵誇。
途中咏蔬一首
作者：黄省曾
朝代：明

四女树边分碧韭，裴家园里折青薇。身同洛上神龙卧，心似商山避鹄飞。
逢张宪副忆万都阃一首
作者：黄省曾
朝代：明

楚棹径吴日，当杯忆往游。每逢皆叶聚，一别似萍流。秋与寻山水，宵同赋女牛。总教千里隔，南北思悠悠。
道山亭宴集荅赠郭郡博一首
作者：黄省曾
朝代：明

朱夏纪蕤候，山潭竞晖朗。阳林飒华滋，景飙泛和响。缘情引高集，即睇寓遐赏。醧燕虽举新，款眷良在往。以予浃晨驾，慰子三秋想。衷契衿有悦，言同意弥广。介豫贞并吉，撝谦道胥奖。明德展光觌，兰樽故淹飨。方堪秀云揽，忽迨初月上。醉归何能赋，毕日御游鞅。
遣兴一首
作者：黄省曾
朝代：明

吴苑一丘卧，黔生恒宴然。浮云不寄览，芳草自为年。镜发空销绿，文心秪抱玄。时攀古人迹，悽怆眺山川。
遣兴一首
作者：黄省曾
朝代：明

日暮山如隐，春来鸟似狂。逍遥北窗下，寤寐即羲皇。
遣兴一首
作者：黄省曾
朝代：明

黄鹤不得意，来栖珠树中。仙峤隐光辉，万里空天风。威凤相追随，弄影扶桑红。谢尔尘嚣子，高飞安可同。
遣闷一首
作者：黄省曾
朝代：明

南池北苑柳皆□，未见花前把酒卮。倩汝长条挽春住，还人酩酊艳阳时。
遵玉岑山高丽慧因寺由六桥步归一首
作者：黄省曾
朝代：明

插衽方巍上，挈舟仍奥鹜。语语岂惮酬，觞觞忽申暮。遇物皆陶悦，睇佳溘淹驻。瑶英揽南岑，金书展东丽。五衍排冥筌，三危摄净住。夕汉无迟晷，昏林溢飞雾。腾波拒前楫，响飙改还路。游舠集渚敛，浴鹳泳涛溯。带麓循反踪，萦芳引蹀步。倘匪踯躅游，安能表高愫。
避暑神乐观观醴泉亭
作者：黄省曾
朝代：明
体裁：古风

出门望郊墟，款然神仙宅。草丰圆丘露，辇馀周王迹。紫烟引笙鹤，银台隐凫舄。醴涌馀百年，□抚泉上石。芝瑞著庙歌，灵滋涴今昔。宣涤埃暑怀，赤昼嘘雾白。八桂阴萧萧，重絺步索索。来往王乔坛，从师乞玄液。
郊外醉题嘲徐子一首
作者：黄省曾
朝代：明

兰塘翠苑春游赊，笑指平康卖酒家。我把苏台一片月，樽前照尔颜如花。吴宫西子枉倾国，綵云已□归尘沙。红妆对汝不衔酒，徒看宝镜生嗟嗟。
郑启范御史过访草堂一首
作者：黄省曾
朝代：明

佩绣新停盖，藏轮旧仰骢。子麟辉薜巷，公雅挹芳风。就简飞霜白，随轩吐日红。春催天上客，翘首忆台中。
郑少野作国子博士
作者：黄省曾
朝代：明
体裁：五言律诗

曾誇金百鍊，终道璧无疵。作吏家如洗，移官橐可垂。冰销鳞尽跃，春过草应知。此去宫墙大，阳城是国师。
郡守李公珣下访言别一首
作者：黄省曾
朝代：明

林间懒慢閒人卧，花外传呼太守来。谈对不离经国语，席前俱是慕贤怀。龙将曲巷题荀里，凤引高车耀陆台。良牧无由淹坐啸，春江巳近饯芳杯。
郭索篇
作者：黄省曾
朝代：明
体裁：古风

江稻初黄五湖白，鲤鱼作风霜满天。吴淞江头晚潮落，郭索公子来翩翩。戈矛森森螯足轩，背负玄甲能横牵。吴人啖之不论钱，琼膏玉髓宜烹煎。香橙作齑莼作羹，横斜锦席相勾连。金筐未启先垂涎，象箸急喙脐峰坚。玉壶相映倾红莲，山人绿发俱垂肩。湖乡无事茅屋暖，杖头县得看花钱，醉后横眠桑柘田。郭索郭索与尔长相结，每举一斗赠尔风骚篇。
酬孙太初过访草堂一首
作者：黄省曾
朝代：明

别业回溪上，孙登野服过。山泉交户牖，花鸟带江波。白日中园静，清云客席多。鸣琴送归棹，閒月在高萝。
酬少傅太原公见赠一首
作者：黄省曾
朝代：明

帝师临光诵，条忝凤凰栖。宁念珍黄屋，聊可营丹溪。璆琳充文囿，沙砾谁当齐。弱植陶坟典，遵彼建安蹊。在欢吐清越，抚伤宣苦悽。奇调公独鉴，知命庶所迷。瑶华佩淑贶，鄙情固恓恓。
醉后歌一首
作者：黄省曾
朝代：明

西辉之日东复来，扶桑芳枝几时摧。青丘一射九景颓，鲁阳挥戈六龙回。当年羲御今尚存，不闻黄泉有人回。后来万古仍前积，眼中四运何相催。君看草木荣忽衰，秋谁使之落，春谁使之开。世人茫茫究无始，鸿濛溟涬空妄猜。不如委身顺元化，一日倘在还衔杯。
采桑女
作者：黄省曾
朝代：明
体裁：古风

采桑方远扬，姜女在中林。朝筐未及盈，黄鸟忽好音。玉颜易迟暮，青春缄怨深。余发一何曲，冀子或同心。子心不余亮，日月空照临。嗟嗟孟姜操，岁岁此桑阴。
采桑篇
作者：黄省曾
朝代：明
体裁：古风

朝采桑，夕采桑，长安春尽烟草长。钗头网虫结凤凰，朝来暮去不满筐。不满筐，多萦牵。误折合欢枝，青青双可怜。踟蹰未能去，黄鸟鸣枝巅。鸟鸣转悽恻，玉腕双无力。红尘绿缬暗天涯，举头日暮空太息。本拟春蚕茧成疋，缝衣寄与陇头客。绿钱绕树无心采，暗滴胭脂涴裙碧。涴裙碧，胭脂销，愁心欲寄路转遥。苍苔晚来湿罗袜，东风暗损罗敷娇。娇易损，恨难酬，千丝万缬徒绸缪。夫君若识金闺意，不使佳人空白头。
采药山溪归泛江浒一首
作者：黄省曾
朝代：明

采药花源入，天风拂荔袍。步含溪日迥，歌逼岛云高。海上吹芳鬓，山中贳玉醪。坐看山月起，长笑倚江舠。
采莲曲一首
作者：黄省曾
朝代：明

滮滮纳汉吞九江，蒸云敲雾出大荒，澄哉兰沼莲花塘。莲花塘，漾轻舟，采莲女扬清讴。
采莲曲三首
作者：黄省曾
朝代：明

怀人朝把紫笺裁。暂向荷花锁黛开。正是妾心愁剧处，鸳鸯两两莫教来。团扇遥将明月裁。莲舟掩映一花开。风前羞杀芙蓉色，莫是阳云感梦来。缃裙新借彩云裁。正值芙蓉玉沼开。不为名花同妾色，画船宁泛月明来。
采莲曲三首·其一
作者：黄省曾
朝代：明

怀人朝把紫笺裁。暂向荷花锁黛开。正是妾心愁剧处，鸳鸯两两莫教来。
采莲曲三首·其一
作者：黄省曾
朝代：明
体裁：词

怀人朝把紫笺裁，暂向荷花锁黛开。正是妾心愁剧处，鸳鸯两两莫教来。
采莲曲三首·其三
作者：黄省曾
朝代：明

缃裙新借彩云裁。正值芙蓉玉沼开。不为名花同妾色，画船宁泛月明来。
采莲曲三首·其三
作者：黄省曾
朝代：明
体裁：词

缃裙新借彩云裁，正值芙蓉玉沼开。不为名花同妾色，画船宁泛月明来。
采莲曲三首·其二
作者：黄省曾
朝代：明

团扇遥将明月裁。莲舟掩映一花开。风前羞杀芙蓉色，莫是阳云感梦来。
采莲曲三首·其二
作者：黄省曾
朝代：明
体裁：词

团扇遥将明月裁，莲舟掩映一花开。风前羞杀芙蓉色，莫是阳云感梦来。
采菊一首
作者：黄省曾
朝代：明

金穹动凉飙，白露巳秋滴。众花悉潜翳，中林正岑寂。仙城九光霞，散为篱间色。钟子赋有遗，陶翁未兼觌。堪为王母弄，尝给羡门食。吾欲餐落英，携壶一攀摘。
采菱曲一首
作者：黄省曾
朝代：明

霜来露至按轻舻，水灵暂假江无波，女儿争唱采菱歌。采菱歌，响洲渚，如花人两相语。
采香径一首
作者：黄省曾
朝代：明

缭绕湖山上，君王昔艺香。年年二三月，女伴掇芬芳。茝佩含风远，兰心逐水长。千秋馀绮径，寥阒带川阳。
重至拂水岩一首
作者：黄省曾
朝代：明

窈窕仙山壑，泠风驭再过。此来新眺改，翻使昔情多。岁月宜琴驻，烟云任酒酡。更怜牛女夕，矶露委秋河。
重过包山寺
作者：黄省曾
朝代：明
体裁：七言律诗

梅园新夏绿阴平，五里篮舆到化城。地底金莲殊想像，山头石镜转分明。桑门世永香灯换，轮殿风凉佛界清。啼罢碧鸡僧出定，袈裟相对话三生。
重逢方太古有赠一首
作者：黄省曾
朝代：明

旷隔金华彦，劳思茂苑春。此逢青眼客，重见白头人。德隐丹丘凤，名华赤水麟。中林清日月，长与孔郎亲。
金坛令任佃约游顾龙山雪阻不果一首
作者：黄省曾
朝代：明

顾龙山寺古，崒嵂倚春塘。翠辇经游远，扶车照烛长。松云留法曲，萝薜挂仙床。怅望金坛雪，攀登意不忘。
金山一首
作者：黄省曾
朝代：明

圆峤长江里，攀游拂斗槎。潮吹香殿草，泉閟宝林霞。四集帆樯色，中盘日月华。龙宫开法藏，鳌界出莲花。烛海红楼复，沿涛紫蹬斜。不须三岛问，宛尔入仙家。
金方山至馆
作者：黄省曾
朝代：明
体裁：七言律诗

云霞气暖晨蒸树，杨柳风多昼扫门。紫陌正连天上路，青山还抱苑边村。轩回绿沼笼花蔼，径入苍苔喜屐痕。陋室也须终日坐，话言真可郁琴樽。
金昌亭宵集赠别张维静田汝成二方伯一首
作者：黄省曾
朝代：明

经时贲虚馆，河上理章素。外身谢有营，洞物寡所慕。惟飙洌巳寒，林曦暧当暮。车马欻云集，蓬蒿睇情故。出郭展报悰，遵舻投访步。旧俦叔夜看，新交巨源顾。萧衿畅同披，珠谈欢竞赴。举觞恋觏怀，鸣琴念征路。明发当云分，中宵慨星聚。芳意谅有谐，存此慰离愫。
金昌亭逢程诰有赠一首
作者：黄省曾
朝代：明

故人曩昔春前别，武陵桃花溯游楫。万里遥寻歌凤台，三年不出啼猿峡。吴王宫边今复春，重来此地访情亲。还将旧日相思意，对汝垆头邂逅人。
金昌送刘司寇节一首
作者：黄省曾
朝代：明

淮海同杯酒，吴门此再逢。虞卿忘相贵，贺监有仙踪。江草看前远，烟山别后重。还期访岳日，招尔祝融峰。
金镜
作者：黄省曾
朝代：明

金镜四尺广，紫河万里长。还愁魑魅见，复爱霜荷香。
金陵七夕一首
作者：黄省曾
朝代：明

淅沥江楼雨，冥荧旅榻灯。乡心生白发，秋气逼青绫。楚酒淹浮蚁，吴歌忆采菱。捣砧闻帝国，佳夕寝还兴。
金陵咏一首
作者：黄省曾
朝代：明

旧辟天为府，新看锦作州。草芳非晋苑，淮曲是秦流。国有千秋壮，云皆五色浮。六龙衔晓日，常吐凤凰楼。
金陵四首
作者：黄省曾
朝代：明

出门望钟山，龙蟠云霄里。始皇笑空游，濠上起真主。昔日天子气，厥徵乃如此。凤至筑凤台，台存凤不来。落日眺台上，忽生素王哀。纷纷行路人，宁有知吾衰。昭明娱群籍，折节下通儒。昔日种莲处，但生蘋与蒲。被褐偶来此，伤心太子湖。李白观落星，紫裘换斗酒。千载览遗迹，乌啼墩前柳。沉吟怀谪仙，风流世何有。
金陵四首·其一
作者：黄省曾
朝代：明

出门望钟山，龙蟠云霄里。始皇笑空游，濠上起真主。昔日天子气，厥徵乃如此。
金陵四首·其三
作者：黄省曾
朝代：明

昭明娱群籍，折节下通儒。昔日种莲处，但生蘋与蒲。被褐偶来此，伤心太子湖。
金陵四首·其二
作者：黄省曾
朝代：明

凤至筑凤台，台存凤不来。落日眺台上，忽生素王哀。纷纷行路人，宁有知吾衰。
金陵四首·其四
作者：黄省曾
朝代：明

李白观落星，紫裘换斗酒。千载览遗迹，乌啼墩前柳。沉吟怀谪仙，风流世何有。
金陵夕咏一首
作者：黄省曾
朝代：明

亮月殊乡满，疏萤旅阁辉。并悬心独耿，同寄影难飞。千里芙蓉枕，三山薜荔衣。故园虚引望，终夕梦魂归。
金陵客馆行药至乌衣巷转至秦淮青溪上一首
作者：黄省曾
朝代：明

秋草延回陌，寒波流古溪。往时歌舞地，竹树使人迷。漠漠新烟泛，关关幽鸟啼。钟山遥望里，佳气满金闺。
金陵楼上一首
作者：黄省曾
朝代：明

我在金陵百尺楼，秋河高映玉杯流。若教明月家山度，为寄长安此夜愁。
金陵送张仲安卢汝立归括苍二首·其一
作者：黄省曾
朝代：明
体裁：七言绝句

乌鹊南飞猿夜啼，石头城上素河低。多情得似金门月，一路随君到越溪。
金陵送张仲安卢汝立归括苍二首·其二
作者：黄省曾
朝代：明
体裁：七言绝句

君家正住白云峰，一幅秋光在镜中。我向天台访瑶草，苍山应与赤城通。
钟山石
作者：黄省曾
朝代：明
体裁：古风

行看钟山云，坐扫钟山石。风光自旦暮，杖履得所适。夏木重重翠，不见日光赤。好鸟忽自鸣，藤花落金舄。钟乳寒流香，芝蕈晚可摘。造化静去来，阴阳细薄射。六月无纤尘，挥麈得无怿。何如广坐中，束带汗流客。青猿不避人，远挂千岩松。北湖无风涛，明镜开芙蓉。东林梅雨歇，落日云际钟。天光既平淡，物意俱舂容。莲花酒初红，荷锸得所从。行行溪复山，不觉林谷重。谁云鸾鹤遥，茅蒋多仙踪。
钱塘江西兴买舟至镜湖宿一首
作者：黄省曾
朝代：明

横江初沿洄，海色遂盈目。浮天吐灵潮，连山动虚陆。古来流无际，此中含万族。云雾合腾倾，陵峦互巍伏。潋滟波相踰，嘘噏势何速。翔阳舒千里，未久起扶木。飒然天风至，吹我暮春服。抵崖见飞鸟，众羽皆肃肃。乘暮发西兴，明月镜湖宿。
铁瓶篇一首
作者：黄省曾
朝代：明

仙人飘飖自何至，绀发方瞳紫霞气。金瓶贮酒醉枕之，玉山颓卧干将市。时人不识谓凡流，转眼飞空那可求。鼓琴知坐白羊石，吹笛应还黄鹤楼。此瓶昔把玄丘去，至今犹记仙人处。吴王宫西碧草春，千年空自想飙轮。
铁瓶草堂为马子子遇赋
作者：黄省曾
朝代：明
体裁：五言律诗

溪接帆泾绿，园分吴苑阴。虚堂不出郭，嘉木自鸣禽。点笔看山近，藏书种竹深。莫弹欧冶剑，千古有龙吟。
铜雀台一首
作者：黄省曾
朝代：明

凤盖巳云谢，蛾眉空自过。川徂终莫返，陵望欲如何。紫峤违看舞，黄垆不听歌。君恩如可忆，双玉洒漳波。
铜雀妓一首
作者：黄省曾
朝代：明

金驾閟松门，青台秀色存。凤弦流旷幕，兰酒上虚尊。怨涕挥陵气，芳情逐帝魂。总学巫山女，终绝九原恩。
长安春思一首
作者：黄省曾
朝代：明

片舸移黄渚，游车入紫京。那堪异乡思，坐见桃花生。
长安荅左舜斋一首
作者：黄省曾
朝代：明

我浮长淮棹，君驾太行车。红日不辞远，金门来献书。绿樽邀叔夜，明月报相如。芳草燕台路，欢求意有馀。
长安赠苏允吉一首
作者：黄省曾
朝代：明

吴帆挂缅缅，齐马驱悠悠。皆抱鸾鹤思，同遵凤凰楼。开子一樽酒，破我三年愁。欲写玄晖赋，行将雅德酬。
閒居·其一
作者：黄省曾
朝代：明
体裁：古风

言征南山阿，顾念北山麓。南山可采兰，北山有绿竹。鸧鹒既和鸣，佳气复郁郁。斗酒勿愆期，美人温如玉。朝游夕告归，风光一何促。良会难具言，与子坐明烛。
閒居·其二
作者：黄省曾
朝代：明
体裁：古风

青旗载东郭，四野绿以平。春光煦覃葛，黄鸟相和鸣。停车抗疏峰，厉涉回湍青。阴条敛寒色，阳卉腾朱荣。望望惬真想，反反欣服轻。兹景适吾意，形外无所营。
閒居多暇因集汉魏以来英哲高唱命曰诗言龙凤删述既成喜而有作一首
作者：黄省曾
朝代：明

华镫炳往籍，千载玩斯须。因得披先咏，云日互光奇。嘉餐沆露英，洁把琼瑶枝。芙蓉映松篁，种绪各有宜。遐思宛可得，苦抱吾其知。删述群龙才，无忝万代垂。借问言何似，皓月明秋池。寄语挥毫子，骋驾毋多岐。
閒适一首
作者：黄省曾
朝代：明

吴王宫南一亩居，中林日与高贤俱。相逢不惜解貂饮，春风共倒花前壶。鹤客频嫌紫霞晚，山妻却笑青钱无。仲尼有玉且不售，何必营营求尔沽。
闺二月金昌亭眺集一首
作者：黄省曾
朝代：明

九十半芳辰，江山淑霭新。文舟交谑女，宝马竞游人。绿满蘼芜甸，香浮杜若津。欲留桃李色，特与两重春。
闺情二首
作者：黄省曾
朝代：明

一片行云女，红妆太可怜。不如闺里月，犹得向人圆。骈羽燕流闺，同心花满溪。借问青琴上，何时双凤栖。
闺情二首·其一
作者：黄省曾
朝代：明

一片行云女，红妆太可怜。不如闺里月，犹得向人圆。
闺情二首·其二
作者：黄省曾
朝代：明

骈羽燕流闺，同心花满溪。借问青琴上，何时双凤栖。
闻吕生琵琶一首
作者：黄省曾
朝代：明

琵琶萧瑟动华轩，春草遥悲青冢魂。当日明君心里事，千歌百调岂能言。
闻早钟一首
作者：黄省曾
朝代：明

带月飘晨寺，和鸡动晓城。衣冠催共起，车马警孤征。忽破林峦静，殊添枕簟清。他乡有愁客，应自泪残声。
闻谈偏髯老仙者一首
作者：黄省曾
朝代：明

太白峡里偏髯翁，灵踪难觅栖真处。高坛黄石为故人，古岳青松是年岁。绿鬓能经沧海枯，红颜常使青春驻。我亦餐霞牧羊者，何时挈向云途去。
闻黄宗伯谈平定大同事立赠此篇一首
作者：黄省曾
朝代：明

单马赴边岑，来旬荅圣心。赤臣劳按节，青塞慰沾霖。镇日开恩色，胡云扫阵阴。古言麟阁者，应可嗣芳音。
阴山风高
作者：黄省曾
朝代：明
体裁：古风

阴山风高马毛缩，沙场草枯无苜蓿。单于射雪蒙缦胡，穹庐夜炙熊罴肉。楼烦将军来款边，云中万骑俱争先。汉家飞将鋋槊铦，斩得月氐头血鲜。阵云苍苍暗紫塞，长城杀气连狼烟。朔方孤儿不畏死，死中求生报天子。髑髅如柴身捷轻，瀚海北去屠龙城。归来不爱黄金印，但羡麒麟阁上名。
阻风二首
作者：黄省曾
朝代：明

长安旅夕隔芳帏，千里思教一日归。柰尔天风不相念，南舟争似北帆飞。愁边绿水疑添远，客里青山似倍长。日日飞心总归去，不如身到郁金房。
阻风二首·其一
作者：黄省曾
朝代：明

长安旅夕隔芳帏，千里思教一日归。柰尔天风不相念，南舟争似北帆飞。
阻风二首·其二
作者：黄省曾
朝代：明

愁边绿水疑添远，客里青山似倍长。日日飞心总归去，不如身到郁金房。
陆包山述李三塘见推为题画
作者：黄省曾
朝代：明
体裁：七言绝句

披展云山话雨中，士龙人品李膺风。荆州士论虚叨忝，借笔题诗看洗桐。
陆宜经载酒偕汝德师古宜俯鸣玉酌于园亭
作者：黄省曾
朝代：明
体裁：七言律诗

草径荒迷客到迟，莓苔带雨石初移。杖头树绿山围屋，榻下泉香月涌池。缱绻竹林烦送酒，凭临云气卧飧芝。春来未减莺啼缓，正是梅花半白时。
陆生望时邀玩牡丹予口期二十三日乃前则阴晦至独晴霁爰惬赏怀次旦风雨复作问讯牡丹一首
作者：黄省曾
朝代：明

雷送春檐雨，风愁槛畔花。昨开犹烂熳，今委恐泥沙。繁盛皆如此，萧条底用嗟。向来一日赏，天与借晴华。
陆进士斯立归洞庭
作者：黄省曾
朝代：明
体裁：七言律诗

朝来细雨飞不已，正恶垂杨暗短亭。萍草浮烟海色绿，游丝遮马竹枝青。山中燕垒蚕丛老，湖上鱼芜虾菜腥。满坞白云当阁镜，陆郎乘夏访予坰。
陈园三月之宴二首
作者：黄省曾
朝代：明

翠苑韶华丽，绡衣物候和。春花催夏放，夕鸟换朝歌。杯绿承芳草，筵红接绛河。平生掩穷巷，情为辟疆多。翻燕红帘幕，流霞玉酒壶。坐莺垂密柳，傒凤列高梧。弱草如轻带，名花学子都。当杯宁惜醉，龙剑尔须扶。
陈园三月之宴二首·其一
作者：黄省曾
朝代：明

翠苑韶华丽，绡衣物候和。春花催夏放，夕鸟换朝歌。杯绿承芳草，筵红接绛河。平生掩穷巷，情为辟疆多。
陈园三月之宴二首·其二
作者：黄省曾
朝代：明

翻燕红帘幕，流霞玉酒壶。坐莺垂密柳，傒凤列高梧。弱草如轻带，名花学子都。当杯宁惜醉，龙剑尔须扶。
除夕一首
作者：黄省曾
朝代：明

独酌未成醉，初宵壶巳乾。坐临风漏远，吟倚雪帏寒。贫贱人情见，江湖岁月宽。明朝清镜里，犹作卧龙看。
除夕一首
作者：黄省曾
朝代：明

珠璧穷暮天，赋诗吾自怜。孤独凄在眼，岁除无一钱。颜色凋青镜，贱贫心宴然。室人莫交谪，听我鸣清弦。
除夕读真诰一首
作者：黄省曾
朝代：明

凌霞孤兴当除夕，缥缈灵芜垆上焚。懒倒山樽浮柏酒，静开真诰诵苔文。青天凤驾他年事，翠岛龙芝何处分。佩镜悬符游句曲，清宵独坐想茅君。
除日言怀一首
作者：黄省曾
朝代：明

大地已春转，今朝岁为除。绿酒樽屡空，清霜镜何馀。自隐吴宫前，十载芳萝居。节抱齐鲁连，辞探楚三闾。千金赋不买，当垆困相如。囊无一文钱，徒诵万卷书。萧条扬雄宅，颇有问字车。昨解学士雁，今剖英王鱼。四海雄豪人，投劄问草芦。凤览不可缚，鸿情讵能羁。九州一何隘，丈夫气安舒。叹息成烟虹，浩荡横高虚。时著白纶巾，远驾蓝田舆。明月来青山，流辉特欢予。手持七斗剑，身披紫霞裾。人生不得意，去去渭川渔。
除日言怀一首
作者：黄省曾
朝代：明
体裁：诗

大地已春转，今朝岁为除。
绿酒樽屡空，清霜镜何馀。
自隐吴宫前，十载芳萝居。
节抱齐鲁连，辞探楚三闾。
千金赋不买，当垆困相如。
囊无一文钱，徒诵万卷书。
萧条扬雄宅，颇有问字车。
昨解学士雁，今剖英王鱼。
四海雄豪人，投札问草芦。
凤览不可缚，鸿情讵能羁。
九州一何隘，丈夫气安舒。
叹息成烟虹，浩荡横高虚。
时著白纶巾，远驾蓝田舆。
明月来青山，流辉特欢予。
手持七斗剑，身披紫霞裾。
人生不得意，去去渭川渔。
隆玺禅师慕远公之金界探庐山之紫峰过我言别赋送此篇一首
作者：黄省曾
朝代：明

上座闻僧凤，高文景誓莲。体宗由得性，超果任穷年。鹦鹉三千众，芙蕖十八贤。高怀皆离日，妙观总弥天。石镜留玄照，香垆续圣烟。趾清庭选福，心秀刹求偏。一钵游王舍，孤云度法筵。东林堪宿树，北涧趁调弦。鸟弄全标梵，花开悉露禅。入溪刘并德，陟顶惠同肩。别将衣作念，去以道为怜。借取春堂月，驰光建业船。
集陆郡伯园一首
作者：黄省曾
朝代：明

招携来访平原宅，作圃为梁总觉贤。芳草无心迷客径，桃花著意带流川。持杯即举青丝菜，作赋须开白雪弦。泉石自便麋鹿性，相过宜数问林烟。
雨中过马禅
作者：黄省曾
朝代：明
体裁：五言律诗

不到东林久，穿云觅皎然。花开古瓶铁，树合暮钟烟。屐齿爱苍藓，吟筇因白莲。鹤归僧起定，细饮竹炉泉。
雨后剑戏亭
作者：黄省曾
朝代：明
体裁：五言律诗

山凝碧户光，雨后徙方床。涧气蒸林湿，蝉声夹树长。竹阴园少暑，荷净水多香。老慢江湖上，图书愧日荒。
雨花台一首
作者：黄省曾
朝代：明

僧来落天花，我至看芳草。日暮思云光，幽怀不可道。
雨花台诸院有约
作者：黄省曾
朝代：明
体裁：七言律诗

石城云寒惨野色，江蘋花白聚沙禽。池边载酒开青壁，霜后停车傍绀林。落鹜天低飞锡远，磨崖人去长苔深。暂眠北院敲松火，忽送青岩清磬音。
雪·其一
作者：黄省曾
朝代：明
体裁：古风

天花散太素，辘轳鸣金扉。夜折三河胶，朝乱七襄机。穴隐玄猿哀，冰结驾鹅衣。尘多毛裘落，燄冷人影稀。如何离涧阿，旅食常郊畿。修途既茫昧，小径尤隐微。
雪·其二
作者：黄省曾
朝代：明
体裁：古风

璿台凝素辉，玉河敛寒色。皓气连东溟，祥光转西极。草短原免飞，河平车路直。莫羡北里歌，请听南邻织。夜静拂冰花，翠梭抛未得。如何天涯人，不念桑梓域。
雪后对月和皇甫子循二首
作者：黄省曾
朝代：明

瀰野雪初集，云端皎月开。不知天上桂，何恋陇头梅。尘积轮言度，纨披扇取裁。春城此时眺，谁不谓瑶台。缤纷飞雪暮，天月阆风过。映台悬玉镜，融沼溢金波。谢翰才抽赋，徐弦更入歌。若教乘访棹，奚啻上银河。
雪后对月和皇甫子循二首·其一
作者：黄省曾
朝代：明

瀰野雪初集，云端皎月开。不知天上桂，何恋陇头梅。尘积轮言度，纨披扇取裁。春城此时眺，谁不谓瑶台。
雪后对月和皇甫子循二首·其二
作者：黄省曾
朝代：明

缤纷飞雪暮，天月阆风过。映台悬玉镜，融沼溢金波。谢翰才抽赋，徐弦更入歌。若教乘访棹，奚啻上银河。
雪后遣兴二首
作者：黄省曾
朝代：明

玄冬素雪洒江天，谁识袁生一室眠。农谷已忧成歉岁，林花空复兆丰年。青云抗志谁堪傍，白首为歌秪自妍。冻馁妻孥颜色好，典衣惭汝缺金钱。暮雪霏霏被寒坂，朝来风色草堂凄。饥乌合向空庭集，老骥从教旧枥嘶。病态提携频绿酒，颓年梦想切丹梯。武陵春水相将满，欲溯桃花任一迷。
雪后遣兴二首·其一
作者：黄省曾
朝代：明

玄冬素雪洒江天，谁识袁生一室眠。农谷已忧成歉岁，林花空复兆丰年。青云抗志谁堪傍，白首为歌秪自妍。冻馁妻孥颜色好，典衣惭汝缺金钱。
雪后遣兴二首·其二
作者：黄省曾
朝代：明

暮雪霏霏被寒坂，朝来风色草堂凄。饥乌合向空庭集，老骥从教旧枥嘶。病态提携频绿酒，颓年梦想切丹梯。武陵春水相将满，欲溯桃花任一迷。
雪咏和皇甫子俊二首
作者：黄省曾
朝代：明

晼晚岁其暮，飘飖雪态回。花从九天落，春向一林催。拂户疑惭絮，临园若妒梅。阳春歌妙曲，宛入郢门来。白雪无栽植，弥空自吐葩。萦盈金户皎，缭绕绮窗斜。坠来增别绪，销处感容华。更复攀瑶草，还如卫叔家。
雪咏和皇甫子俊二首·其一
作者：黄省曾
朝代：明

晼晚岁其暮，飘飖雪态回。花从九天落，春向一林催。拂户疑惭絮，临园若妒梅。阳春歌妙曲，宛入郢门来。
雪咏和皇甫子俊二首·其二
作者：黄省曾
朝代：明

白雪无栽植，弥空自吐葩。萦盈金户皎，缭绕绮窗斜。坠来增别绪，销处感容华。更复攀瑶草，还如卫叔家。
鞠歌行一首
作者：黄省曾
朝代：明

北风来，冰峨峨，瑶台玉马显么魔。唐虞不再岁易徂，采薇采薇首阳歌。良人何许卧云萝，圣贤虚生古来多。红颜倏忽将奈何。设兔罝，张鸟罗，麒麟紫鸾在山阿。
韬光寺一首
作者：黄省曾
朝代：明

昔有韬光者，岩栖向此中。法流还挹润，禅秀尚翘风。院树经冬绿，林曦薄午红。沦蔬供奏酒，区外乐嘉同。
顾中舍壬辰之冬直文华殿书显灵宫碑而邸馆有雁集之未几承御笔题衔之宠若先徵焉索赋此咏一首
作者：黄省曾
朝代：明

何许长安雁，翩其下紫氛。一归金殿客，永断玉关群。德羽霜阶戢，祥音月邸闻。随阳承日彩，为字写天文。卿翼常投岳，宾行每在云。美休徵淑鸟，殊锡兆华雯。閤候惟龙近，池恩与凤分。帝歌瞻舜烂，神藻挹尧芬。宝烛皇辉被，仙杯法酒醺。长携五色管，供奉圣明君。
顾二参议抗志物外复不忘宦游寄诗嘲之一首
作者：黄省曾
朝代：明

早识宦为梦，巳窥生是虚。吾谈白马论，尔爱绝交书。王子疏堪笑，嵇生懒自如。若何秋日暮，犹事大夫车。
顾华玉徐世礼觞予武宁王宅东园一首
作者：黄省曾
朝代：明

帝国名园集，王家物候新。如何麟阁第，能醉竹林人。草碧如经雨，林红宛入春。不惭公子宴，飞盖拂花尘。
顾生妇灵子颇好仙事诗以嘲之一首
作者：黄省曾
朝代：明

贤媛古难遘，春闺窈窕来。床头朱瑟挂，镜里玉颜开。亦好餐霞事，能忘行雨怀。吹箫如不负，还与共秦台。
题中允孙公草堂二首
作者：黄省曾
朝代：明

翠藓芳成路，朱桃艳作波。兰烟迷曲洞，花日引高萝。向宅青山满，江园锦翼多。春风三月里，吹绿凤池莎。海畔清华地，高贤卜胜居。林为野王旧，山乃士衡馀。神奥探刘略，情澜发鲁书。昆明天上客，时拟赋灵鱼。
题中允孙公草堂二首·其一
作者：黄省曾
朝代：明

翠藓芳成路，朱桃艳作波。兰烟迷曲洞，花日引高萝。向宅青山满，江园锦翼多。春风三月里，吹绿凤池莎。
题中允孙公草堂二首·其二
作者：黄省曾
朝代：明

海畔清华地，高贤卜胜居。林为野王旧，山乃士衡馀。神奥探刘略，情澜发鲁书。昆明天上客，时拟赋灵鱼。
题仕女图一首
作者：黄省曾
朝代：明

玉照非缘月，兰流不待风。延伫春阶畔，芳心知尔同。
题会稽山房一首
作者：黄省曾
朝代：明

安道会稽隐，栽花傍岭栖。萝交禹简壁，桃湛蠡城溪。俗远孤云似，藏深蔚豹齐。囊中看绿字，一卷洞天题。
题初溪草堂为佥宪朱子和一首
作者：黄省曾
朝代：明

琼巘盘雄国，青山出上州。未睹巴成字，初逢锦作流。注峡将云下，回峰抱月留。使君栖宅兴，芳藻接毛刘。
题周郡倅午谷草堂一首
作者：黄省曾
朝代：明

午谷寂无哗，春天散物华。凫鹥秦地鸟，桃李汉京花。丹水流红日，黄山动赤霞。时闻鸾吹发，宛似叔卿家。